text:
Dukore iki mu gihe tutarenga irembo? Dore amahitamo atanu
Mu ntangiriro z’ukwezi k’Ukuboza umwaka ushize mu Bushinwa hagaragaye icyorezo cya “coronavirus”, cyiswe COVID-19; cyakwirakwiriye Isi ndetse tariki ya 14 Werurwe u Rwanda rutangaza umuntu wa mbere wagaragayeho icyo cyorezo mu Rwanda, umubare w’abarwaye iyo ndwara ukomeza kwiyongera.
Ni muri urwo rwego tariki 21 Werurwe byatangajwe ko nta muntu wemerewe gusohoka mu rugo iwe mu gihe cy’ibyumweru bibiri mu rwego rwo kwirinda gukwirakwiza iki cyorezo.
Abantu hafi ya bose imirimo bakoraga yarahagaze mu buryo bumwe cyangwa ubundi, ndetse nyuma y’iminsi ibiri, bamwe bari bamaze kurambirwa kubera batamenyereye kwirirwa mu rugo
Iyo wirinze kurebera mu ruhande rumwe ushobora kubona ibyiza byo kwishimira. Tugiye kureba uburyo iki gihe cyakugirira umumaro kurusha uko waheranwa n’irungu no kwiheba.
Urasanga abantu bose muri gahunda zabo harimo kureba amafilimi, ariko burya si ko bose bafite uburyo bwo kuzireba, cyangwa ubundi buryo buhenze bwo kwidagadura si na ko filime zose zifite icyo zisigira umuntu.
Twagira ngo tubanze tubibutse ko usibye iyi gahunda yo kwifungirana, n’ubundi abantu bari basanzwe batagishyikirana nka kera, batagisurana, akenshi bahura bakarangarira mu ma telefoni yabo.Iki cyorezo rero kije kubitiza umurindi.
Tugarutse ku ngingo yacu, kuba uri kumwe n’abandi ni byiza, byongera ibyishimo, ubusabane ndetse bikongera n’iminsi yo kubaho; ariko iteka gufata umwanya ukaba uri wenyine, nabyo bigira akamaro kanini, bifasha kwisuzuma, gushyira ibitekerezo byawe ku murongo, kubiturisha, no guteganya neza ahazaza hawe.
Ngaha rero, nta yandi mahitamo ahari usibye kuba turi twenyine, cyangwa turi kumwe abantu bake cyane, abo tubana mu rugo.
Ntituributinde ku bijyanye na siporo kugira ngo ukomeze ugire ubuzima bwiza, ndetse no gusenga kugirango wiyegereze Imana kandi wumve ufite amahoro y’umutima. Nabyo mubyibuke ko bikenewe ku muntu ubyemera, ariko dore urutonde twabateguriye:
5. GUSOMA
Benshi basanzwe baryama amasaha make, igihe kinini bakakimara kure y’imiryango yabo kubera gushaka imibereho.
Usibye kuba ibi biba isoko y’uburwayi bushamikiye ku munaniro ukabije, binatuma nta mwanya wo kwiyungura ubumenyi, usibye ubumenyi wigishwa n’ibyo unyuramo buri munsi.
Aka kanya ushobora gutangira umuco wo gusoma, ugasoma ibitabo ufite aho uba, byagufasha kuruhura mu mutwe no kwiga.
Ushobora kuba ibitabo ufite ari bike, cyangwa nta na byo, aha ni ho murandasi (interineti) igaruka igira akamaro. Ntibinasaba interineti nyinshi kuko n’ubundi ingana nk’iyo wakoresha ku mbuga nkoranyambaga.
4. INTERINETI
Kuri murandasi, cyangwa se internet, wahigira byinshi, ukanahakorera ubushakashatsi n’ubucukumbuzi bwinshi.
Hari ibitabo byinshi wasomera kuri internet. Hari ibisaba kwishyura kugira ngo ubisome, ariko hari n’ibitabo byinshi kandi byiza bifunguye ku bantu bose bashaka kubisoma.
Hari na za porogaramu zagufasha gukurikirana amasomo wifuza hakoreshejwe internet, nubwo bimwe byagusaba kwishyura.
Ushobora kwihugura kandi ukoresheje imbuga zitandukanye, harimo nka YouTube wakwigiraho ukoresheje amavideo yo mu bwoko bwa “tutorials”, ukaba wakwiga gukora nk’igikoresho runaka, gukoresha software runaka, gucuranga, n’ibindi. Ubishyizeho umutima wahakura ubumenyi bwinshi bwazakugirira akamaro ubuzima bwawe bwose.
Aha ni na yo mpamvu hakenewe ubuvugizi ngo ibiciro bya internet bigabanyuke muri ibi bihe bitoroshye, maze benshi babashe kuyibyaza umusaruro, dore ko n’ubundi ibigo biyicuruza biri kuhakura agatubutse mu gihe ibigo byinshi bikomeye nk’ibitwara indege byafunze imiryango.
3. AKAZI KURI MURANDASI
Buriya kuri iyi si hari imirimo myinshi ikorerwa kuri za mudasobwa n’ikoranabuhanga riteye imbere.
Na mbere y’uko iki cyorezo gitera, hari benshi bitasabaga kuva mu ngo zabo ngo babashe kwinjiza amafaranga, kandi babikesha gukorera akazi kuri “murandasi”.
Nubwo ubukungu bw’isi buri mu mazi abira, iyi mirimo mpuzamahanga ikorerwa kuri interineti ikaba ishobora kuhahungabanira, cyangwa ikabura kubera benshi bari mu ngo kandi bayishaka, ntibabuza umuntu gukora ubushakashatsi kuri iryo soko ry’umurimo maze akaba yagerageza amahirwe ye.
Muri iyo mirimo harimo iyijyanye n’ubushakashatsi, ubusemuzi, ubusesenguzi, n’ibindi usanga imashini zitashobora.
Gusa gu gihe utabasha kubona akazi k’ubwo bwoko, wafata iya mbere ugatekereza uburyo wabyaza amahirwe ari ahari “online” ukabona icyo ukora, n’abandi bakaba baboneraho akazi.
2. GUKORA UMUSHINGA
Buri wese ubu ari aho aba, ku bahafite, ariko amaso n’umutima by’isi yose birangamiye ku wabasha gutabara isi akayizanira umuti n’urukingo rw’iyi ndwara ya coronavirus.
Abari kugerageza icyo babikoraho ubu ntibasohoka aho bari, barakora cyane ngo barebe ko bagira icyo bageraho. Bafite umushinga, kandi ushobora kugirira isi akamaro.
Biranumvikana ko uwo mushinga uzabasha kugera ku ntsinzi, nawe azaba yigiriye neza n’abazamukomokaho kuko isi izamwitura kuko azaba azanye igisubizo yari ikeneye.
Ushobora kudakora imiti, ariko mu gihe uri mu rugo ufite umwanya wo gutekereza, no kwiga ku buryo wazakoresha impano n’ubumenyi bwawe ngo wigirire akamaro, unakagirire abandi nyuma y’iyi nkubiri y’icyorezo.
Ushobora kwiga umushinga, ukawukorera ubushakashatsi ukanawunoza wicaye aho uri. Wawurangiza ukongera ugategura uwundi, gutyo gutyo.
Maze umunsi abantu baba bamaze kugera mu gihe cyo gukomeza ubuzima busanzwe, nawe ugatangira gushyira umushinga wawe mu bikorwa, bitaba n’ibyo ukawugurisha abawukenera.
Aka kanya gashobora kukubera ako gutekereza icyo wamarira isi, ariko unazirikana ko kuguma mu rugo ari wo musanzu wawe wa mbere, ukirinda gukwirakwiza indwara ngo itamara abantu.
Ikindi kandi mu mateka y’Isi twabwiwe, nta kintu na kimwe cyavumbuwe abantu bishimisha; habanza kubaho kubangamirwa hakabaho kuvunika, mbere y’uko umuntu atera intambwe akabona uburyo runaka ikibazo cyakemuka cyangwa kuvunika bikagabanyuka.
Bitabaye ibyo, ushobora kuba ufite impano yo gushushanya, cyangwa gukora ibintu bitandukanye by’ubugeni, aka kaba akanya keza ko kubikora, ukaba wazabigurisha, cyangwa ukanabitangamo impano ku bo ukunda.
Tunibuke kandi ko nyuma y’ibihe nk’ibi havuka ubundi bwoko bw’imibereho n’ubucuruzi, rero ushobora kubigiramo uruhare nawe utekereza kure, ukagerageza kureba ibyo wumva byabaho nyuma ya kino gihe; ibyo abantu bazaba bakeneye cyabe, ubucuruzi buzaba bukorwa cyane, n’ibindi.
- KWANDIKA
Ibiri kuba none ni igice gikomeye mu mateka y’isi abazadukomokaho baziga mu mashuri bakumva no mu nkuru. Ariko ibi, kimwe n’ibiba byarakubayeho mu buzima bwawe, ntawabibara mu nkuru kukurusha. Ribara uwariraye.
Bajya bavuga ngo ntiwakwandika utajya usoma, ariko uko biri kose inkuru yawe wayandika uko uyitekereje. Byaba ibiba none ukandika uko umunsi wagenze n’iby’ingenzi byawubayemo, cyangwa se n’ibyabaye mu buzima bwawe kera.
Kwandika biruhura mu mutwe, bifasha imitekerereze, burya wunguka n’ibitekerezo bishyashya uko uko ugenda wandika, kandi binagufasha kutibagirwa ibintu bimwe na bimwe.
Ushobora kandi kwagura ubwanditsi bwawe, ugafata inkuru yakubayeho, ukagenda uyihindurira amazina y’uwo byabayeho, n’aho byabereye, ukagira utuntu wongeramo, maze ikavamo inkuru ngufi, igitabo, ikinamico, inyandiko igenderwaho hakorwa film (script) n’ibindi.
Inkuru igeze kuri uru rwego kandi iba yagurishwa, yaba ivuga ibyabayeho nk’uko byabaye cyangwa hari ibyayongewemo.
Wakwibaza aho abanyamuziki, abakora za film bari dore ko batarimo kumvikana, ariko barahuze, ubu nabo igikoresho cy’ingenzi aka kanya ni impapuro n’amakaramu, cyangwa mudasobwa, maze bakandika kakahava. Nyuma nibwo ubona icyo baribahugiyeho.
Ibi ni na byo biba ku bantu bafunze mu magereza, iyo abashije kwandika, yandika ikintu cy’umwimerere kuko nta kiba kimwirukansa, dore ko icyumweru kuri we kiba ari nk’umwaka, afata umwanya uhagije ku gihangano cye.
Andika, andika icyo utekereza, nubyuka wandike, nujya kuryama wandike. Numara gusoma igitabo kijyanye n’imyemerere yawe nka Qur’an cyangwa Bibiliya, wandike. Nyuma y’igihe runaka nusubira mu byo wanditse uzasanga burya utarataye umwanya w’ubusa. Nyuma ushobora gusanga ibyo wanditse byavamo umuvugo, inkuru, indirimbo, n’ibindi.
Ubundi uko wandika, uba umeze nk’aho hari umuntu muri kumwe urimo kubwira, bityo irungu nta mwanya riba rigifite iwawe.
Ushobora kutagira icyo ukora muri ibi byavuzwe haruguru, ariko ikiruta byose ni ugukora icyakugirira akamaro, ukagira urwibutso rwiza rw’iyi minsi, birumvikana ntiwakwishimira ko habayeho icyorezo, ariko wazishimira ko nibura wabonye umwanya wo gusubiza amaso inyuma ukisuzuma, ukanategura ejo wifuza.
Burya kandi n’iyo ntacyakugirira akamaro mu byo ukora, nibura ntuzakore ibidakwiye, nko gukwirakwiza ibihuha bikura abandi umutima, cyangwa se ngo uve aho utuye ushyire ubuzima bw’imbaga mu kaga.


c: text/html

collection: archivebot

text:
Bibiliya
Igitabo cya Bibiliya cyangwa Bibiliya Ntagatifu ni igitabo cyaturutse ku Mana[1].
Ubwo igitekerezo cy'imibereho ya Kirisito ari ukuzuza ubuhanuzi, igitekerezo cy'imibereho ye cyanditswe mbere y'uko avuka. Ubuhanuzi bwo mu Isezerano rya Kera bushyira ahagaragara imibereho ya Kirisito , urupfu no kuzuka kwe mbere y'uko bibaho. Isezerano Rishya ni igitekerezo cy'imibereho ye nk'uko byari byarahanuwe.
Abahanuzi bo mu Isezerano rya Kera babayeho hagati y'imyaka magana atanu, n'igihumbi na magana atanu mbere y'ivuka rya Kirisito , bavuze ingingo nyinshi zifatika zerekeye imibereho ya Mesiya.
Bibiliya iboneka yose uko yakabaye cyangwa ibice byayo mu ndimi zisaga 2.300, kandi ibyo byatumye igera ku bantu basaga 90 ku ijana by’abatuye isi. Ugeranyije , buri cyumweru hatangwa za Bibiliya zisaga miliyoni! Hacapwe kopi zibarirwa muri za miriyari 3.9 . Giha intera nini cyane mu gukundwa, gusomwa, kugurwa no kwandikwa cyane kurenza ibindi byose biri kuri uru rutonde. Hacapwe ibitabo bigera kuri miriyari 3 na miriyoni 9 by’icyo gitabo kitwa Bibiliya[2].
Bibiliya ku murongo wa interineti
Contents
Ibitabo byo muri Bibiliya[edit | edit source]
Ibitabo by’Isezerano rya Kera[edit | edit source]
Ibitabo bitanu bibanza bya Bibiliya byitwa, iby’amategeko, kuko birimo amategeko Imana yahaye aba Isirayeli ikoresheje Mose, nubwo harimo n’inkuru yuko byagenze. Mose niwe wa byanditse.
- Igitabo cy’Itangiriro
- Igitabo cyo Kuva
- Igitabo cy’Abalewi
- Igitabo cyo Kubara
- Gutegekwa kwa Kabiri
- Igitabo cya Yosuwa
- Igitabo cy’Abacamanza
- Igitabo cya Rusi
- Igitabo cya Samweli
- Ibitabo by’Abami
Ibitabo by’Isezerano Rishya[edit | edit source]
Ibitabo bitanu byambere mw’Isezerano rishya. Matayo, Mariko, Luka na Yohana bitwereka imiryango n’ubuzima bwa Yesu Kristo, igitabo gikurikiraho aricyo Ibyakozwe n’Intumwa gikbiyemo amateka y’Itorero rya mbere. Tugiye kwiga kur’ibi bitabo by’amateka mw’Isezerano rishya.
- Igitabo cya Matayo
- Igitabo cya Mariko
- Igitabo cya Luka
- Igitabo cya Yohana
- Ibyakozwe n’Intumwa
- Urwandiko rw’Abaroma
- Urwandiko rwa I kub’ikorinto
- Urwandiko rwa II kub’ikorinto
- Urwandiko rw’Abagalatiya
- Urwandiko rw’Abefeso
- Urwandiko rw’Abafilipi
- Urwandiko rw’Abakolosayi
- Urwandiko rwa I rwandikiwe Abatesalonika
- Urwandiko rwa II rwandikiwe Abatesalonika
- Urwandiko rwa I rwa Timoteyo
- Urwandiko rwa II rwa Timoteyo
- Urwandiko rwa Tito
- Urwandiko rwa Filimoni
- Urwandiko rw’Abaheburayo
- Urwandiko rwa Yakobo
- Urandiko rwa mbere rwa Petero
- Urwandiko rwa II rwa Petero
- Urwandiko rwa I rwa Yohana
- Urwandiko rwa II rwa Yohana
- Urwandiko rwa III rwa Yohana
- Igitabo cya Yuda
- Ibyahishuwe
- Zaburi
- Yobu
- Yesaya
- Ezekiyeli
- Daniyeli
- Imigani
- Ibyahishuwe
- Itangiriro
- Umubwiriza
- 1 Abakorinto
- 2 Abakorinto
- 1 Timoteyo
- 2 Timoteyo
- 1 Petero
- 2 Petero

robotstxt: allowed

filter: keep


text:
-
Précédent
-
À propos du groupe
Description du groupe
nejejwe no kubatumira no kubagezaho intego y'urubuga cg isanganiro nk'iri ngira ngo twisanzuremo twese. Mu by'ukuri, ndifuza ko uru rubuga ruba umwanya wo guhana ubumenyi no kungurana ibitekerezo ku ngingo zitandukanye, muri iyi mibereho ya buri munsi.
Ndifuza ko nk'abanyeshuri bavoma ubumenyi hirya no hino butandukanye twajya tubuhanahana, yewe tunagaragaza ibyo dutekereza ku ngingo cg insanganyamatsiko izaba yatanzwe na modérateur w'uru rubuga cg n'umwe mu ba membres!
Ndifuza ko kandi nk'urubyiruko twakungurana ibyarushaho kutwubaka.Inyandiko cg amashusho akoza isoni ntiyemewe muri uru rubuga!
Ushobora gutanga ibitekerezo byawe cg ubumenyi wungutse muri domaines zikurikira:
sciences & philosophie
culture & civilisations
psychologie & croyances
histoire & politique
développement
loisirs
Murakoze.
Ferdinand Mbonaruza ,
Modérateur w'iyi forum.
Informations du groupe
- 9
- Groupes d'étudiants
- 23 nov. 2005
- Français
Paramètres du groupe
- Ceci est un groupe restreint.
- Les pièces jointes sont autorisées.
- Les membres ne peuvent pas cacher leur adresse mail.
- Classé dans le répertoire de Yahoo Groupes.
- L´adhésion exige une approbation.
- Les messages ne sont pas modérés.
- Tous les membres peuvent publier des messages.


text:
Rwanda | Ruhango: kutubakira abatishoboye biri mu byatumye aka karere katesa neza imihigo kari kiyemeje
Kbakiraboye byatumye aka karere kataza mu myanya 5 ya mbere kashakaga
Kubakira abatishoboye, kugeza amashanyarazi mu baturage, kubaka imihanda n’isoko rya Kijyambere, ibi ni imwe mu mihigo akarere ka Ruhango, kari kiyemeje kuzesa mu mihigo y’umwaka wa 2011-2012.
Ibi ariko byose akarere ntikabigezeho nk’uko kari kabyiyemeje, bityo mu isuzuma ry’imihigo ryakorewe aka karere, bituma kaza kumwanya katashakaga; nk’uko bitangazwa na Mbabazi Francois Xavier umuyobozi w’akarere ka Ruhango.
Mbabazi avuga ko impamvu yatumye badindira mu kubakira abatishoboye, ngo byatewe n’imvura yaguye ari nyinshi mu kwezi kwa Gicurasi 2012, kuko ngo yaguye ari nyinshi bituma ibyo biyemeje bindindira.
Kubijyanye no kugeza amashanyarazi ku baturage ndetse no kubaka imihanda, ngo byatewe n’uko abafatanya bikorwa batinze gutanga inkunga zabo, bityo hagakorwa isuzumwa ry’imihigo ntacyiragerwaho.
Imihanda y’aka karere yagaragweho kudindira
Naho isoko ryo byatewe n’uko, ikigo cy’igihugu cya RDCF gishinzwe gutera inkunga ibikorwa by’iterambere mu turere, cyatinze gutanga amafaranga yaryo yari yagenewe kubaka iri soko rya Kijyambere.
Gusa umuyobozi w’aka karere Mbabazi Francois Xavier, avuga ko batigeza bacika intege, kuko ngo biteguye gukorana imbaraga zishoboka kugirango noneho bazaze mu turere 5 twa mbere.
Yagize ati “ubu twashyizeho isuzuma rihoraho muri buri murenge, kuburyo umunsi ku wundi tuzajya tumenya uko bihagaze, ndetse tuzanashyiraho amatsinda azajya anadufasha gukurikirana ibikorwa tuba twiyemeje”
Indi ngamba aka karere kafashe izagafasha mu kwesa imihigo kiyemeje uyu mwaka 2012-2013, ni ukwegera abafatanyabikorwa bako, bagakorana neza.


text:
Rwanda : Rulindo ubuyobozi bwiyemeje kurwanya ubukene mu batuye aka karere.
Kuri uyu wa gatanu tariki ya 28/12/2012,mu karere ka Rulindo habereye inama yahuje abayobozi b’ibigo by’imari bicirirtse na Sacco bikorera muri aka karere.
Iyi nama yari iyobowe n’umuyobozi w’akarere ushinzwe ubukungu muri aka karere Murindwa Prosper.
Bimwe mu byibanzweho byahuje aba bayobozi,ngo nu ukurebera hamwe uburyo basezerera ubukene mu batuye aka karere ,bafasha abaturage kubona inguzanyo muri ibi bigo
Nk’uko aba bayobozi babivuga ngo basanga abatuye aka karere bazakizwa no kwihangira imirimo ,ngo kuko ntibashobora kuva mu bukene bahinga gusa,dore ko n’ubuhinzi bakora akenshi usanga nta musaruro uhagije butanga.
Abayobozi b’ibi bigo bavuga ko abaturage bakunze gukoresha ibibina bahana hana amafranga ahagati yabo.
Rushya Celestin,umuyobozi w’abikorera mu karere ka Rulindo,avuga ko hari abaturage baba bakeneye kubona amafranga ngo bakore
Yagize ati”Abahinzi bakeneye kubona inguzanyo ngo bashake ibindi byo gukora ngo biteze imbere.Ubuhinzi bukorwa muri aka karere ntibwabafasha kwikura mu bukene.ni yo mpanvu nunva abahinzi bashoboye kubufatanya n’ikindi kintu bakoroherezwa bakabona amafranga muri ibyo bigo.”
Akomeza avuga ngo n’ubwo batuye mu cyaro hari abatuye ku midugudu bashobora kuhakorera ubucuruzi buciriritse,kandi bikaba byabagirira inyungu.
Umuyobozi wungirije ushinzwe ubukungu mu karere ka Rulindo,Murindwa Prosper,avuga ko abaturage b’akarere ka Rulindo bangana na 73% ari abahinzi,
Bityo ngo akunva bagomba koroherezwa kubona amafranga muri ibi bigo kugira ngo babashe no kugira ikindi kintu bakora kitari ubuhinzi.
Yagize ati”Leta yongereye ubushobozi ibigo by’imari na za Sacco kugira ngo yorohereze umuturage w’umuhinzi kugira ngo nawe abashe kubona ku ifaranga yiteze imbere.Ubuhinzi gusa ntibwatuma umuntu abasha guhangana neza n’ikibazo cy’ubukene,cyangwa gutunga ifaranga.”
Akomeza avuga ko Leta icyo ishaka ari ukuzamura umuturage wa wundi uri hasi mu rwego rwo kumufasha guhangana n’ubukene nawe akabasha kubona ku ifaranga.
Akarere ka Rulindo kuri ubu gafite ibigo bya Sacco bigera kuri 17,ibigo by’imari bicirirtse 14.


text:
Igishushanyo mbonera cy’uko gare ya Karongi izaba iteye
Ubuyobozi bw’Akarere ka Karongi buratangaza ko mu mujyi wa Karongi hagiye kubakwa ikigo abagenzi bategeramo imodoka (gare) kigezweho kiazaba gifite agaciro ka miliyari 4 na miliyoni 545 z’amafaranga y’u Rwanda ikazubakwa mu murenge wa Bwishyura.
Iki kigo kizaba cyubatse ku buso bwa metero kare 14.331, izaba igizwe n’ibice bine birimo ahagenewe guparika imodoka zitwara abagenzi bajya mu bihugu by’akarere, izijya hirya no hino mu gihugu, za minibus ndetse n’ahagenewe ama taxi voitures.
Hazubakwa kandi amazu y’ubucuruzi butandukanye ndetse izajya ikora amasaha 24.
Iyo gare izaba iri mu rwego mpuzamahanga kubera ko umujyi wa Kibuye mu minsi mike uzaba ihuriro ry’abantu benshi baturutse imihanda yose harimo n’abazajya bajya cgwangwa bava i Cyangugu.
Icyo gihe bizasaba ko Karongi igomba kuba ifite gare yujuje ibyangombwa mpuzamahanga kuko Karongi izaba ibaye ihuriro kandi akarere kanafite gahunda yo kugira Kibuye umujyi w’ubukerarugendo; nk’uko bitangazwa na Ir. Hanyurwimana Jean Damascene, umuyobozi w’Ibiro by’Ubutaka muri Karongi.
Abaturage batuye aho iyo gare izubakwa batangiye kwishyurwa ibikorwa byabo ndetse bamwe bamaze kwimuka. Imiryango 32 yamaze kwishyurwa amafaranga miliyoni 181 yose hamwe kuri miliyoni 234 zigomba gutangwa; nk’uko Hanyurwimana abisobanura.
Nta gihe gitangwa iyo gare izaba yarangije kubakwa kuko ingengo y’imari itazahita ibonekera rimwe. Akarere kabaye gatangiye gukoresha amake gafite kugirango haboneke aho bazaba baparitse za twegerane ziparika ahahoze hari gereza ya Kibuye harimo gushyirwa ubusitani rusange.
Akarere karacyashakisha abaterankunga. Kugeza ubu hamaze kuboneka umwe gusa (Kivu Watt) ariko icyizere ngo kirahari nk’uko byemezwa na Ir. Hanyurwimana Jean Bosco, unashimangira ko mu ngengo y’imari y’uyu mwaka akarere kateganyije agomba gukoreshwa muri uriya mushinga wo kubaka gare mu bikorwa by’ibanze nko kwimura abantu, gusiza ikibanza n’ibindi.


text:
Orchestre Impala yaje gucuranga i Huye isa n’ibatunguye, kuko yari imaze iminsi itatu yonyine itanze amatangazo, nyamara ntibyabujije abantu hafi 300 kwitabira kuza kubareba. Ibi Abanyehuye babitewe n’uko ngo bari bakumbuye kureba abacuranga banaririmba (live).
N’ubwo hari abantu bakuze bari baje kwiyibutsa Impala bajyaga bajya kureba bakiri batoya, n’abakiri batoya bari baje. Cyamatare Laurent ni umusore ukiri muto. Na we yari yaje kwihera amaso iyi orchestre. Ari no mu bantu bashobora kuba batarigeze bicara igihe Impala zari zirimo gucuranga. Yarabyinnye karahava.
Yagize ati “kuba baje bakaba bazanye n’imyenda y’Impala za kera byadushimishije cyane. Dufite n’icyizere ko bagiye gushaka indirimbo zindi nshyashya, ku buryo Impala zizabaho ubuzima buhoraho. Abantu b’ubu bakunda ibintu bigezweho bya play back (kuririmba bifashishije izo bakoreye muri sitidiyo), ariko nk’abantu tuzi umuziki, dukunda uw’umwimerere nk’uw’Impala”.
Cyamatare rero ngo yiyemeje gufana Impala, akaba abihamagarira n’abandi bantu. Yagize ati “icyo nabwira abantu ni ugufana Impala, aho zijya hose tukazikurikira, i Bugande tukajyayo. Turazishyigikiye mu yandi magambo”.
Ibyuma byarapfuye barategereza
Impala zigitangira gucuranga mu mugi wa Butare, ibyuma bimwe byarahiye bajya gushaka ibindi ku buryo hashize igihe kirenga isaha bakibikora. Igitangaje, ni uko ngo nta muntu mu bari bahari wateye amahane cyangwa ngo yivumbure. Ngo bicaye bitonze nk’abategereje ko padiri aza gusoma misa.
Umwe mu bavugaga ibyari byabaye ku ntangiriro ati “iki ni ikimenyetso ko Abanyarwanda bari bakumbuye Impala.”
Ese Impala zizakomeza gususurutsa Abanyarwanda?
Sebigeri Paul uzwi ku izina rya Mimi La Rose, umwe mu bari mu Mpala kera ukiriho, avuga ko Impala zizakomeza gususurutsa Abanyarwanda. N’ubwo we atizeye kuzazimaramo igihe kuko ashaje, afite imyaka 58, azafasha abakiri bato gutuma iyi orchestre itongera kuzima nk’uko byari byagenze nyuma y’uko abenshi mu bari bayigize bapfuye mu gihe cya jenoside.
Yagize ati « ku giti cyanjye hari indirimbo namaze guhimba. Abatari basanzwe mu Mpara bari kwitoza uko bahimba bahereye ku njyana yazo. Nta gushidikanya ko mu minsi iri imbere tuzageza ku badukunda indirimbo nshyashya ».
Kuri ubu, orchestre Impala n’Imparage igizwe n’abantu 20 harimo abacuranzi, abaririmbyi, ababyinnyi n’abatekinisiye. Abahoze mu Mpala za kera bagihari ni 2 gusa ari bo Sebigeri Paul uzwi ku izina rya Mimi La Rose na Ngenzi Fidele uzwi ku izina rya Fidele Jakari. Naho mu bashyashya harimo Munyanshoza Dieudonnée.


text:
Ok nshimiye abarezi bacu kuko bagaragaje ko nabo bafite akayabo kandi ko bashobara kugakoreasha ikintu kizima. Ariko bagakwiye kwibuka ko hano i Butare aho baba abana babuze aho barara kandi hari icumbi ry'igorofa rimaze umwaka ryuzuze ritabamo abantu ngo babuze ayo kugura matela maye !!
Bashyiki bacu bagiye kuba i Tumba babirukanye mumacumbi.
Ni ukuri nshigikiye Agaciro Fund but umuco wo kwiyemera ndawamaganye.
Ndemeranya n'abemeza ko kwihesha agaciro ari ngombwa, icyakora nagira ngo nibutse abafite impungenge ko mu minsi iri imbere biriya bihugu bizongera kugarura imfashanyo zabyo, kuko bazaba bamenye ukuri. Bakomeje kuvunira ibiti mu matwi twagira akabazo mu by'ubukungu n'ubwo AgF YABA IKIRIHO. kandi biroroshye kubyumva, kuko ariya mafrw azaziba icyuho kuri budget y'igihugu, aliko hari ikindi cyuho gishyashya ku muturage wayatanze, kuko ayo yahaye LETA ntabwo ahita amugarukira mu buryo bufatika. Hagati aho rero we azizirika umukanda cyane bikomeye kubera ko aya ma frw atangwa ni menshi, kandi asiga icyuho kinini aho avuye, ni ukuvuga ku mutungo w'umuturage. BYAGENDA GUTE UWO MUTURAGE ANANIWE KWISHYURA MITUEL DE SANTE, BYAGENDA GUTE ANANIWE KWISHYURA IDENI RYA BANKI cg MINERVAL Y'UMWANA ? HARI N'IBINDI ABA AKENEYE YAKORAGA, KANDI BYA NGOMBWA KU MUNTU,....ABAFITE IMPUNGENGE KU MADEVISES, NANJYE NDABONA IKIBAZO GIHARI, KUKO YAGABANUKA. ALIKO MWIBUKE KO IMFASHANYO BATANGA BATAZIHAGARITSE ZOSE. HARI ABAGIYE BAHAGARIKAHO MACYE, UBWO RERO AYO BATAHAGARITSE AZABONEKA. EREGA HARI N'ABAVUZE KO BAGIYE KUYAKEREZA GUSA, ABO RERO NTIBAYIMANYE MU BY'UKURI, HARI N'UKUNTU ARIYA AJYA MU AgDF yabyazwamo andi ma devises.
Gusa biriya by'uko nk'abakozi bazajya batanga1/12 cy'umushahara kugeza umwaka urangiye, ni uburyo bwiza bwo koroshya ibintu, icyakora SAVINGS z'abaturage benshi ni ntoya, ndetse hari n'abatazigama, ku buryo bitabuza kumuhungabanya, kandi tugomba no kwibuka ko kiriya kigega bivugwa ko kizahoraho. UKO NIKO MBIBONA, AHO NIBESHYE MUNKOSORE, KUKO SINANGA KUNENGWA.
Abatanze inkunga bazahabwe certificat n'umuturage ahabwe icyemezo cyayo yatanze nk'ikimenyetso cy'agaciro yihaye. Ikindi somye iyi nkuru ya Kaminuza nsanga hari indi contribution twabasaba ikomeye irimo gutanga ibitekerezo ku mishinga yakorwa kuko niba dufite abantu bize bagomba kubyaza ubwenge bwabo kashi burya ubwenge niyo contribution ikomeye hari uwatubwiye ati njyewe niteguye gutanga ubwenge ubwo ni ukwiga uko tuzajya tubibara bikanja muri cash
nibyiza cyane bigaragara ko abanyarwanda bamaze kumenya abo baribo kandi aba bakozi babere abandi urugero kandi turabashimiye byimazeyo kuko mumuco wacu hariho gushima ukoze neza ndetse no kunenga uwibujije uburyo. ako niko gaciro nyako.
nagirango nsabe abayobozi bacu ibintu bitatu : kwiyoroshya, kwitonda no kuvugisha ukuri.
ntabwo aya mafaranga leta ikusanya yaba igisubizo kirambye ku bibazo by'ubukungu n'iterambere. ibi biranyibutsa Ukwakira 1990, ubwo Leta yariho yakusanyaga imisanzu mu gihugu cyose ngo ibashe kurwanya FPR. Ibi ntabwo bizatinda guca abantu intege kuko igice kinini cy'Abanyarwanda bakiri mu bukene, kandi ibibasaba amafaranga bikaba ari byinshi.
imfashanyo ziva mu mahanga turacyazikeneye cyane, niyo mpamvu ibibazo byatumye zihagarikwa zikwiye kwigwa vuba kugirango zivanweho. bitabaye ibyo guverinoma y'u Rwanda yaba isa na cya kinyoni bita autruche kibona amakuba acyugarije kikavumbika umutwe mu gitaka kikibwira kiti : "ubwo uwanyirukanaga ntamureba, ubwo ntacyo nkibaye !"
Ukuri : ni ikintu gikomeye cyane. Abayobozi nibarate ibyiza by'iki kigega, ariko nibabwire n'Abanyarwanda ingaruka z'ubwigunge n'itereranwa byugarije igihugu cyacu. Ukuri ni ko kuzaduha ubwigenge nyakuri ! Ikindi gikomeye ni ugucunga neza aya mafaranga abantu batanga bariyuhiye akuya : ibibazo byagiye bigaragara mu micungire y'ibigega by'ihariye (nk'ibitera inkunga abacitse ku icumu) ntibikwiye kuzabaho, kuko byazaca intege umuntu wese wigomye uduke yari afite ashaka gufasha igihugu cye.
Ministeri y'ububanyi n'amahanga nikore ubutaruhuka, hagamijwe kubonera umuti ibibazo by'umutekano muke mu burasirazuba bwa Kongo. Ahari ubushake ntihabura ibisubizo. Ingamba zose zifatwa zigomba kuba zigamije inyungu z'u Rwanda rwa Kanyarwanda. Inyungu z'abantu ku giti cyabo cyangwa z'amashyaka n'amashyirahamwe nta na rimwe zigomba gushyirwa imbere. nibigenda bityo u Rwanda ruzahazaharira, ruhure n'ibibazo bitoroshye. Niba u Rwanda rurangwa n'imiyoborere myiza koko, tuzaba tureba mu myaka ibiri iri imbere uko ibintu byifashe. Gahoreho Rwanda nziza !!!!!
2.09.2012 saa 04:39
bagorozi
Abakozi ba NUR n'abo gushimirwa . abagize guverinoma, abadepite nabo barebereho . tugommba kwihesha agaciro dushyigikira ikigega AGACIRO DEVELOPMENT FUND.
Ok nkuko abahanga muri econnomie bari kubivuga ndumva abanyarwanda tutakwishimira gusa no gukusanya amafaranga menshi ngo twibagirwe gutekereza uko ariya mafaranga yabyazwa amadovise kugirango agaciro kabe ariko koko. nibyiza gukusanya amacash ariko ni numwanya wo gutekereza cyane abahanga mu byubukungu ubu niho bakagombye gutekereza cyane bakungurana ibitekerezo byukuntu twaziba icyuho. aruguteza imbere ubuhinzi cyangwa ubukerarugendo nibindi. kuko ubushake burahari kandi abanyarwanda twiteguye gutanga umusanzu wacu twese. wa mugani ko bayakusanya kandi ariyo yakagombye kongera ishoramari muri exportation bizagenda bite ? abayobozi babyigeho neza. God bless Rwanda.
Ariko murabona tugana he koko ? Iyo abantu batagera no kuri 1/3 bicara bakavuga ngo NUR yemeje ibi baba bumva nta nkomanga ku mutima bafite koko ? Ubu se abakozi batari mu Rwanda na bo bazavuga ko babyemeje koko ? Ubu koko iyo utekereza gufata umushahara w'umuntu w'ukwezi umutunze uba wumva ko agiye kubaho gute n'umuryango we koko ? Ubu se uba wabanje ukamenya imyenda yishyura amabanki n'ahandi buri kwezi ? Ubundi umushahara w'umuntu wari ntavogerwa ariko ubu igikora ni igitugu gusa ubundi umuntu agakatwa, akavutswa umushahara we nk'umunyacyaha ! Ubu se muba mwabanje kumenya ibyo umuntu yari yarapangiye umushahara we koko ? Kuki abantu bakwicwa urubozo bene kariya kageni ? Muragira ngo se abanyarwanda bose baruhunge bashirire i shyanga maze rusigaremo abategetsi bakurura bishyira batitaye ku muturage ? Ni akaga rwose !
KAMINUZA YA RWAKABAMBA, Mr Agreed,ese abo mwafunze ngo ni intiti ntacyo bakoze mu bwicanyi bw'1994 murabaziza iki ko nubu uwabibabwira,mwabikora.Kiriya kigega kimaze iki,mwabujije Kaagame n'abagande kwiba amabuye y'agaciro no gushora abana bato mu gisirikare.
Nta ntiti mbonye aho ,ni ibikururanda gusa byahahamuwe na pilato
Imana Ikubabarire,ikugirire neza maze igukuremo urwango namatiku !!!!iyo bavuze u Rwanda wumva Kagame nabagande ?waragowe !
3.09.2012 saa 17:15
jane
AgDF ariko ndibaza iriya Found ba yizeho neza, mfite impungenge comme un analystes économique, impungenge mfite : 1 ariya mafranga ari kuva muri circuit economique interne.2 balances de paiment yacu ihora iri déficitaire c.a.d on importe pus qu'on exporte ariya mafranga baduhaga yari amadevise akadufasha muri importation, bivuze ko tuzabura amadevise amafranga yacu ate agaciro,(kandi ari agaciro dushaka) 3.contribution abanyarwanda batanga muri RRA ndibaza ihagije kuko taux d'imposition dufite mu Rwanda iri hejuru cyane, kuburyo bungereye imisoro abaturage bareka activites zabo, AgDF,RRA C'est trop.
Nki nama naha nos Economistes aho gushyiraho AgDF bari bakwiriye gushyira politique ifasha abaturage gukora cyane kugira ngo ibyo twohereza mu mahanga byiyongere, naho ibyo dutumiza bikagabanuke ako niko gaciro.
Maurice urumva nta White project paper yanakorewe ariya maf mbere yuko unagera kuri iyo risk ko amaf akuwe muri circulation ! Ikindi cyakora nashimiye comments nasomye aha, nuko mbona u Rwanda rufite aba analysts nubwo aribake ! Nonese wagize ngo umukozi w murugo arahembwa ? Uwaryaga inyama se wagize ngo arazirya ? business processes nazo zirbuhananuke nyine ! Ntabwo abantu benshi babona risk iri muri ibibintu ! Lets hope ko Rwangombwa atarimo gusinzira akemura ibi turiho tubona nka riska
1er.09.2012 saa 14:14
Jane
Proud of you !!!!!!!!!!
1er.09.2012 saa 19:11
Ayinkamiye
uzi eco finances neza kabisa, ibi nahoze mbisobanura ariko disi usanga, BLACKS DO NOT KNOW HOW THE WORLD FUNCTION !!!! ariya mafaranga azakoreshwa kugura ibintu biva hanze nkuko bisanzwe, hanyuma agende ashira buri munsi, kuko ava hagati mu gihugu kitohereza byinshi hanze"export revenues" kandi kivana byinshi hanze "import expenses" bikora ikintu kitwa igihombo cy'ubucuruzi na budget y'igihugu" trade and budget deficit" hanyuma rero ntiwakomeza kubaho utyo urya menshi kurenza ayo winjiza anyway, THIS IS NOT A LONG TERM SOLUTION"
3.09.2012 saa 13:12
Great plan !!!!!!!!!!!!!!!! Go ahead ! "utazayabona nzamuha kuyanjye" Quote HE !!!!!!!ni ugushyiraho itegeko na buri Muturage akajya atanga byivuze 5000 ! Kandi buri mwaka ! bivuga ko niba hari nka 12,000,000 kuko nufite abana agomba kubatangira ! bityo tuzinjiza hafi 60,000,000,000FRW buri mwaka ! Abakozi bagakatwa nka 20,000 buri kwezi !!!!!! Urebe ko hari infashanyo tuzongera gukenera ! Good plan !
Ko wowe se mbona utangiye kubizanamo agahato kandi ?! ibi ni ibiki ra ?! igitekerezo ndumva atari uko cyatangiye
1er.09.2012 saa 19:14
Munyana
Niba umuntu atanga uko yifite, nta kugena ngo @ibingana numushahara wukwezi@. Hari hakwiye gutangwa icyo umuntu ashoboye kandi ntihagire numenya icyo undi yatanze mu ibanga. Icyagaragaye muri NUR nuko abakozi bakaswe umushahara yuko ngo bagurijwe ayo gushyira muri Agaciro Development Fund noneho bakajya babakata buri kwezi ! Icya gatatu nuko bisa naho abategetsi batwita ibicucu. Tuvuge nka Regiteri wihemberwa miliyoni 4 ku kwezi, acumbikiwe ntarihe transport, ubwo azakatwa ibihumbi yenda ka 40 gusa, ariko narangiza ahabwe nka 120.000 Frw ya telefoni maze abe arayishubije anasagure ! Leta niturenganure rero yuko abo hasi turimo tuhagwa kandi tudafite uruvugiro.
Lwakabamba ni ko akora,ubundi akabyita ubushake !!!??
1er.09.2012 saa 19:17
Ange
Ariko wowe wiyise MUKANDOLI urumva neza icyo Agaciro aricyo ? Uragereranya Uburetwa n'Agaciro ! Bigaragara ko ubwonko bwawe bukiri mu buretwa ! Ibyo ari byo byose uzicuza n'ubona Igihugu cyacu kigeze ahashimishije ariko wowe nta ruhare wabigizemo !
Courage bana b'u Rwanda, muze dukomeze twiheshe agaciro. Birashimishije !
Aba nibo bakagiriye inama leta, none dore !!! Wagirango bose bize sciences na siasa gusa !!!! Ubu habuze umwarimu wize ibyubukungu ubereka ingaruka ziri muri iri sekeza. Mbabwire tugiye kugira ikibazo gikomeye. Ifaranga rizata agaciro n'ayo dutanze muzasanga ntacyo akimaze kandi nayo musigaranye bibe uko. None se tuzatanga icya kabiri cya budget tuyakure he.
Mureke kudufata nk'ibitambambuga ! Ariya mafaranga n'aya Leta igenda inyanyagiza hirya no hino mubigo bitandukanye byayo.
Bigaragara neza ko U Rwanda rwari rwiteguye ikizakurikira nyuma y'iriya raporo. dore ko ariyo yatumye ibi byose biba.
Niba aya mafaranga ari gushyirwa mu AGACIRO DEVELOPMENT FUND azabyazwa UMUSARURO utubuste, kandi WONGERA ubushobozi bwacu muri EXPORTATION, kugirango AMADEVISE aturuka hanze yiyongere, binatume, ifaranga ryacu ritagwa ngo rite agaciro, rikarushaho gukomera, BIZABA ARI UBUHORO. NAHO UBUNDI CECI SERA UN CERCLE VICIEUX, tutazabasha kwikuramo !
I HOPE KO ABAYOBOZI BACU BASOMA IZI COMMENTS TWANDIKA, N'IBITEKEREZO DUTANGA, NKEKA BYABUNGANIRA MURI GAHUNDA NZIZA BAFITIYE I GIHUGU CYACU
Murakoze, twese dukomeze dushyire hamwe, twubake urwatubyaye !
NONE SE MURABONA ATALI UBURETWA BWAGARUTSE ?? KUBURETWA WAJYAGA IBWAMI KUGIHE !!!UGAKORA NTIBAGUHEMBE !! NONE SE MURABONA HALI AHO BITANIYE ????
UYUMUNSI TURACECETSE ALIKO I AM SURE KUNCURO YAGATU TUZAHAGURUKIRA LIMWE TWESE , TUBYANGE KUKO IKI NICYO KIGIYE KUZAHUZA ABANYARWANDA BOSE , NDETSE GITUME BANAKUNDANA !!!
Gutanga amafaranga y'umushahara w'ukwezi ku munyarwanda aza aho tugeze n'aho twavuye ni ibintu bimworohera.NUR yo kandi abakozi bayo yarayabagurije bazagenda bishyuraho 1/12 cya buri mushahara wa buri muntu mu gihe cy'amezi 12.None se ibi ku muntu wumva agaciro k'u Rwanda yananirwa kubikora ate ?
Umva Ayabere ; kuba wowe hari ibintu bagusobanurira ukumva si nako n'abandi bagombye guhita babyumva cyangwa ngo babyumve ku rugero rumwe. Niba wowe uhise ubyumva, bitewe na situation yawe, ushobora kwiyemeza no gutanga amezi abiri. Hari undi wabyumva, ariko byaterwa n'ibibazo bimugeze kure, amadeni..., ati jye ndatanga 10.000. Undi we ati jye nta n'ijana mbaha (ba Gashuhe se ntubazi ?). Naho kugira ngo abantu bose biyemereze rimwe gutanga amafaranga amwe ? Ako si agaciro ndakurahiye !!!
1er.09.2012 saa 10:14
Karake
Nibyo rwose birumvikana ahubwo bajye bayatanga every month ! To be more patriotic.. you know ! enjoy !
1er.09.2012 saa 10:54
john
Alikose bene mama , ko n'imana ivuga ngo mugenzi wawe nkuko wikunda murabona ibi ali fair ?? harya ngo nuko ntawe uba ugize icyo avuga mwe iyo mukoze analyse musanga mumutima ntakiba gisigayemo ???? niba ali ntacyo nibyiza rwose , aliko niba gihali birababaje kuko ingaruka ntizizaba nziza !!!
1. Abakozi 99% buli kwezi baba bafite ideni ryo kwishyura
kuli Botique !! water and electricity
2. abana bagiye gutangira amashuli very soon in September !!!!
3. umuntu aba kandi agomba kubaho !!! kuko 50% byabakozi bahembwa
munsi ya 120. 000 frw , bafite nimiryango !! ntawe uzigama na 10.000Frw mukwezi !!!!
Nyagasani nibindi nibindi niba rero umunyamakuru atakabilije , nje mba numva nka 70% byumushahara wenda alibyo byaba bilinganiye !
Amahoro Irwanda .
Uvuze Ukuri kabisa. erega bari barabyiteguye... cash u Rwanda rurazifite. ..gusa nuko zifitwe nabantu bamwe (agatsiko) kabantu.
1er.09.2012 saa 10:19
Cash
no.. let them pay the whole salary at least 3 months ! U Rwanda rugomba kwigenga rukanga agasuzuguo ka UK na USA ngo baraduhagarikira infashanyo ! bazamwara nibabona dukize kubarusha !
1er.09.2012 saa 10:57
john
Ko bayatanga ku bushake bwabo ubabajwe n'iki ? Ituro ry' umutima ukunze.
1er.09.2012 saa 11:49
ruhara
Izi miriyoni zose NUR iyo ibishaka, yari gufasha abana barara bagerekeranye, abandi bakabura uko biga kubera ubwinshi bwabo byafasha ! Naho kuyashyira muri AgDF byo bizamera nko kunyara mu Kivu ! Icyo kigega kizayamira bunguli !


text:
Nyuma y’ukwezi kose biga, abanyeshuri batangiye mu mwaka wa mbere, agashami k’ubumenyi bw’isi (geography), bagomba kugabanywa, bagashyirwa mu yandi mashami. Impamvu ngo ni ukubera ko umubare w’abanyeshuri bahawe kwiga muri aka gashami ari munini cyane ugereranyije n’abo gashobora kwigisha.
Nk’uko abanyeshuri barebwa n’iki kibazo babivuga, ngo mu nama bagiranye n’ubuyobozi bw’ishami bigamo tariki ya 8 Ukwakira, 2012 babwiwe ko ubundi iri shami ridashobora kwakira abanyeshuri barenga 80, nyamara abo babakiriye ari 186. Impamvu ngo ni ukubera ko bakenera kwifashisha mudasobwa mu masomo yabo, nyamara agashami bigiramo kakaba gafite izigera kuri 40 gusa.
Aba banyeshuri ntibishimiye iki cyemezo kubera yuko bari bamaze igihe biga. Ikindi ngo bari baramaze gufotoza za note na za modules, ku buryo abazajyanwa ahandi bizabagora kongera gutangira bundi bushya.
Izindi mpungenge bafite ni iz’uko bashobora kuzajyanwa kwiga ibyo batishimiye, cyangwa batashobora bitewe n’ibyo bize mu mashuri yisumbuye urugero nko mu yandi mashami ya science arimo imyanya nk’ubutabire, ubugenge cyangwa imibare. Ni cyo gituma bumva bishobotse, aho kujyanwa kwiga ibyo badashaka, banahindurirwa byibura kaminuza ariko bakabasha kwiga ibyo biyumvamo.
Umuhoza Pacifique, umwe mu banyeshuri barebwa n’iki kibazo yagize ati “mu kugabanya bari bakwiye kuzahera ku batishimiye kwiga geography”. Shyaka Olivier we ati “ bitewe n’uko umuntu yafashe geography ayikunze akaba atayibonye, baturebera niba tutajyanwa kwiga ku zindi kaminuza ariko tukiga ibyo dushaka.
Umuyobozi wa Kaminuza y’u Rwanda wungirije ushinzwe amasomo, Dr Manase Mbonye, avuga ko muri rusange Kaminuza y’u Rwanda yakiriye abanyeshuri benshi ku buryo ikibazo cy’abanyeshuri benshi kitari mu ishami rya geography gusa.
Icyo uyu muyobozi abwira abanyeshuri bo muri Kaminuza y’u Rwanda muri rusange, ni uko nta wuzirukanwa kubera yuko ngo babaye benshi. Aba biga muri geography bazashakirwa ahandi biga mu buryo bubashimishije bushoboka, kandi abazahindurirwa aho kwiga bazahabwa amasomo y’ikirenga ku buryo bazabasha gushyikira abandi.
Incoming search terms:
- ubumenyi bwisi
- nur mbonye
- www ubumenyi bwisi


text:
Nyamagabe: Perezida Kagame yijeje abaturage ubufasha mu iterambere ariko nabo bagashyiraho akabo.
Mu ruzinduko rw’akazi perezida Paul Kagame yagiriye mu karere ka Nyamagabe kuri uyu wa kabiri tariki ya 19/02/2013, yasezeranije abaturage b’akarere ka Nyamagabe ubufasha mu nzira igana ku iterambere ryabo n’akarere kabo, ariko abasaba gushyiraho akabo ngo kuko inkunga iza yunganira abagize icyo bakora.
Mu ijambo rye, umukuru w’igihugu yagize ati: “ikizajya gishoboka cyose mugikeneye kizajya kibageraho bidatinze. Ariko ndabiziko ko ataribyo muzajya mugomba no gutegereza hari byinshi muzajya mwigezaho ababagoboka bataranabagoboka. Icya ngombwa ni ugufatanya, ni ukumva umutekano, ni ugukora, tugahozaho…”.
Perezida Kagame yabwiye abaturage ko ibyiza biri imbere hafi ariko abanyarwanda basabwa gushyira ingufu mu kunoza ibyo bakora, bakabikorana ubushake kandi bakabikora neza, bagamije kubaka igihugu cyabo.
“ibyiza kandi biri imbere turabikozaho imitwe y’intoki ariko biradusaba imbaraga, biradusaba ubushake, biradusaba gukora tukanoza ibyo dukora, tugakora umurimo neza”.
Abanyarwanda ngo barasabwa kwiha agaciro bagakoresha imbaraga zabo n’ubwenge bwabo maze bakiyubakira igihugu cyabo Imana yabihereye.
Uzabakiriho Elias, umuturage wo mu murenge wa Buruhukiro yagejeje ikibazo cy’umuhanda ureshya n’ibirometero 25 uturuka ahari kubakwa uruganda rw’icyayi mu murenge wa Buruhukiro ugaca mu murenge wa Gatare ukagera ahitwa ku Bisharara udatunganije neza kandi ukaba ukoreshwa mu kugeza umusaruro utandukanye ku isoko, maze Umukuru w’igihugu yemerera abaturage ko uwo muhanda uzatunganywa.
Kuri uyu wa gatatu tariki ya 20/02/2013 umukuru w’igihugu yakomereje uruzinduko rwe mu karere ka Nyaruguru aho asura ibikorwa bitandukanye akanaganira n’abaturage.


text:
Ku kigo nderabuzima cya Nyarubuye giherereye mu murenge wa Nyarubuye ho mu karere ka Kirehe kuri uyu wa 11/06/2012, abajyanama b’ubuzima bahuguwe ku buryo umubyeyi wonsa n’utwite hamwe n’uba afite umwana muto bajya bafata cyangwa se bagabura ifunguro rifite intungamubiri mu rwego rwo gufata neza ubuzima bwabo.
Iyi gahunda ikaba yariswe (Mother infant young child feeding) aba bajyanama b’ubuzima bakaba bari guhabwa aya mahugurwa mu rwego rwo kubafasha kugira ngo nabo babe babyigisha ababyeyi mu buryo bubafitiye akamaro n’abana babyaye muri rusange. nkuko umukozi ku kigo nderabuzima cya Nyarubuye ufite abajyanama mu nshingano ze Claudine Uwiragiye avuga, ngo bazahugurwa iminsi itanu aho bazahugura abagera kuri 72 babigishe uko batanga imiti,bajye no gutanga ubujyana mu giturage aho bazakoresha amatsinda,ibiganiro,cyangwa se umubtu ku giti cye ibi byose bakazabikora bifashishije imfashanyigisho z’ubujyanama.
Ibi bikaba biri gukorwa mu bigo nderabuzima byose bibarizwa mu karere ka Kirehe.


text:
Rwanda | Huye: abakozi ba INMR bazatanga miliyoni zisaga 19 zigenewe ikigega Agaciro
Kuri uyu wa 5 Nzeri, 2012 ni bwo abakozi b’Ikigo cy’Ingoro z’igihugu z’Umurage w’u Rwanda biyemeje gutanga miriyoni 19, ibihumbi 235 n’amafaranga 692 agenewe ikigega Agaciro Development Fund. Hari nyuma y’ibiganiro bagize hagati yabo, byari biyobowe n’umunyamabanga nshingwabikorwa w’Intara y’amajyepfo, Izabiriza Jeanne.
Aya mafaranga angana gutya yavuye ku ko abakozi b’iki kigo uko ari 70 biyemeje gutanga amafaranga angana n’umushahara wabo wose w’ukwezi. Biyemeje rero ko bazagenda bakatwa make makeya mu gihe cy’amezi 10. Biyemeje kandi ko buri kwezi bazajya bagira amafaranga batanga ubwabo ku giti cyabo, bitanyuze ku afatwa ku mushahara, yo gushyigikira iki kigega.
Kayonga Gabriel ni umwe mu bakozi b’iki kigo. Yavuze ko kuba yiyemeje gutanga umushahara we wose atari uko yari abuze icyo ayakoresha, ko ahubwo yabitewe n’uko yumva ko iki kigega kizagirira igihugu akamaro.
Yagize ati « hari ubwo amafaranga twashyize muri iki kigega yazavamo igikorwa cyo kubaka irindi shami ry’Ingoro z’Umurage w’u Rwanda. Hari ubwo yazubaka amashuri cyangwa amavuriro abana bacu bakazabona amashuri yo kwigiramo. Kuyatanga rero si uguhomba, ni ukubaka igihugu cyacu. »
Umuyobozi wa INMR, Umuliisa B. Alphonse, yishimiye kuba abakozi b’ikigo ayobora biyemeje gutanga amafaranga angana kuriya agenewe ikigega Agaciro Development Fund. Yagize ati « natunguwe cyane no kubona abakozi ba INMR biyemeza gutanga amafaranga angana kuriya. Bayatanze ku bushake bwabo, nta gahato, kandi uretse umushahara wabo, baniyemeje kuzarenzaho n’ayandi kugeza ubu tutaramenya umubare ».
Kuri we kandi, ikigega Agaciro kiziye igihe kuko ari bwo buryo bwo gutuma Abanyarwanda bifasha, bakikomeza, badategereje abaza babazungurizaho amasheki bababwiriza ibyo gukora. Yunzemo agira ati « gusobanura agaciro k’Abanyarwanda ni ibintu byinshi : nanga umugayo, nanga gusuzugurwa, ndi imfura, ndi inyangamugayo. Ubwo ni bwo buryo bw’agaciro k’Abanyarwanda ».
Marie Claire Joyeuse


text:
Gicumbi – urubyiruko rurasabwa kwitabira akazi no kwitangira igihugu
Umunyamabanga wa Leta mu mashuri abanza n’ayisumbuye HAREBAMUNGU Mathias yasabye urubyiruko rwo mu karere ka Gicumbi kwitabira akazi no kwitangira igihugu nk’uko byahoze mu muco nyarwanda kandi ko kuba intore ari ukuba ipfundo ry’amajyambere.
Ibi HAREBAMUNGU yabisabye urubyiruko kuri uyu wa mbere tariki 17/12/2012, mu muhango wo gusoza Itorero ry’abanyeshuli barangije amashuli yisumbuye, ryaberaga mu murenge wa Byumba.
Yabasabye guharanira kutavogerwa no kwihesha agaciro badateze amaboko ku kimuhana kuko kaza imvura ihise ahubwa bakishakamo ibisubizo.
Intore nazo zikaba ziyemeje kurangwa n’indangagaciro zo gukunda igihugu, kwihesha agaciro, gukunda umurimo no kwigira ndetse na kirazira zo kudasindagizwa, kumena amaraso, kugambana no kutarangwa n’amacakubiri bikazabafasha gushyira mu bikorwa imihigo bahize.
Intore 1413 nizo zirangije gutozwa zongerewe mu mubare w’inyemezamihigo z’akarere ka Gicumbi zikaba zirangije gutozwa mu gihe cy’ibyumweru bitatu aho zahabwaga amasomo ajyanye na gahunda za leta no kwimakaza indangagaciro na kirazira by’umuco nyarwanda.


text:
Nimuzane imigabane ya kimwe mu icumi ishyitse mubishyire mu bubiko, inzu yanjye ibemo ibyokurya. Ngaho nimubingeragereshe, ni ko Uwiteka Nyiringabo avuga, murebe ko ntazabagomororera imigomero yo mu ijuru, nkabasukaho umugisha mukabura aho muwukwiza (Malaki 3:10).
Umugambi w’Imana ku bana bayo ni uko babohoka mu butunzi. Gahunda yayo y’ubutunzi ikoze ku buryo ikwizeza guhora uguwe neza n’ubwo habaho ibibazo by’ubukungu, inzara n’ibindi bitera isi ya none. Ibiheruka kuba mu bihugu byinshi byarushijeho kwerekana ko imikorere y’ubukungu y’isi idashobora gutanga iterambere rihoraho, kuko igenewe kuneshwa. Rero nk’Umukristo, ugomba gukorera ku bundi bwoko bw’amategeko; ugomba gukoresha amahame y’Ubwami bw’Imana mu butunzi bwawe.
Rimwe muri ayo mahame yo kwaguka mu butunzi ku Bakristo ni ugutanga icy’icumi. Gutanga icy’icumi bivuga guha Uwiteka icumi kw’ijana ry’ibyo winjije; ni uburyo bwo “gukeba” ubutunzi bwawe. Iyo wize mu Isezerano rya Kera ndetse n’irishya, ubona ko ijambo “gukebwa” risobanurwa ku Giheburayo “namal” cyangwa ku Kigiriki “peritemno”, bivuga “gukata” cyangwa “gukata ku kintu.” Bityo, iyo utanze icy’icumi cyangwa uhaye Imana, uba “uyikatiye igice”; uba uyihaye “igice cyayo” ku rwunguko rwawe.
Ongera witegereze mu murongo wacu ufungura umugisha ukomeye uhabwa no kubikora: “Nimuzane imigabane ya kimwe mu icumi ishyitse mubishyire mu bubiko, inzu yanjye ibemo ibyokurya. Ngaho nimubingeragereshe, ni ko Uwiteka Nyiringabo avuga, murebe ko ntazabagomororera imigomero yo mu ijuru, nkabasukaho umugisha mukabura aho muwukwiza” Iyo wishyura icy’icumi cyawe uhozaho, uretse no kuba uba wejeje ubutunzi bwawe ubufatanya na Yehova, uba unishyize mu mwanya wo kwakira imigisha y’ubutunzi idasanzwe.
Ikirenzeho, gusobanukirwa kwawe amahame y’umwuka biriyongera, ukagira ubwenge buva ku Mana. Ubwenge bw’Imana burakora muri wowe mu buryo bwihariye, bukakuyobora bukurinda akaga! Ubwo bwenge kandi bugutera gukoresha ubwenge mu butunzi bwawe ku buryo udahomba kuko Imana iba yacyashye indyanyi ku bwawe.
Kwatura Ubutunzi burambye ni ubwanjye kuko ndi urubyaro rwa Aburahamu! Binyuze mu gutanga kwanjye no kwishyura iby’icumi, ubutunzi bwanjye bwezerezwa Uwiteka kandi gutera imbere kwanjye kukaba kwizewe! Umwanzi n’indyanyi byirukanwa mu byanjye, kandi ngakorera mu buntu bwagutse bw’ubutunzi burimo uburumbuke mu Izina rya Yesu. Amen.
Gucengera Ijambo
Malaki 3:10
Abagalatiya 6:7-8.


text:
Mu mpera z’icyumweru gishize, umugore wa Bull Dogg yabyaye umwana w’umuhungu.
Kuri uyu mugoroba ubwo Bull Dogg yaganira na IGIHE kuri iyo nkuru y’umwana bungutse, yavuze ko nta byinshi yabivuga, ariko ko umwana na nyina bameze neza.
Bull Dogg ubu asigaye atuye Kimironko, aho abana n’umugore we, n’ubwo batarashyingiranwa.
Bull Dogg yamaganye amkura yavugwaga ko yaba yarashyingiwe n’umuryango ku ngufu nyuma yo gutera umukobwa inda, kandi ko bateganya gushyingirwa mu mategeko mu gihe kiri imbere bamaze kubyitegura neza, ati “Umwana turemeranwa twahisemo kubana, gusezerana nabyo bizaza nitubona ubushobozi.”
Bull Dogg ni umuraperi uzwiho guhanga akoresheje amagambo akarishye mu buryo buzimije. Yamenyekanye cyane ku ndirimbo“Umunsi w’imperuka”. Aririmba mu itsinda (crew) rya Tuff Gang ririmo abahanzi Jay Polly, Green Person na Fireman.


text:
Bamwe mu bayobozi bakuru b’igihugu barimo na Minisitiri w’intebe Dr Pierre Damien Habumuremyi bishimiye ko ikiyaga cya Karago cyasubiye ku murongo,kinasubirana amazi cyahoranye
Ikiyaga cya Karago,giherereye mu karere ka Nyabihu mu murenge wa Karago. Mu myaka ishize iki kiyaga kikaba cyarangijwe cyane n’isuri yatewe ahanini n’iyangirika ry’imisozi y’ahahoze ishyamba rya Gishwati. Iyi misozi y’ahahoze ishyamba rya Gishwati yatemweho ibiti ku buryo bukabije,isigara isa n’iyambaye ubusa ku buryo bworoheye cyane isuri kujya imanura ubutaka kuri iyo misozi,igaca inkangu ,zigahitana abantu,amatungo n’ibintu.
Iyo suri yamanukaga kuri iyo misozi ,niyo yirohaga mu mugezi wa Nyamukongoro wisuka mu kiyaga cya Karago bityo iyo suri ikiroha no mu kiyaga inyuze muri Nyamukongoro,ibyo bikaba byaratumye cyangirika ku buryo igice kimwe kingana na ha 10 z’ubuso bwa Karago cyari cyarakamye nk’uko Karambizi Benjamin ushinzwe ibidukikije mu karere ka Nyabihu yabidutangarije.
Imirimo myinshi yarakozwe mu rwego rwo kubungabunga ikiyaga cya Karago,umugezi wa Nyamukongoro n’imisozi yamanukagaho isuri yacyangizaga
Inzego zitandukanye zarahagurutse mu rwego rwo gukemura ikibazo cya Karago ndetse n’imisozi y’ahahoze ishyamba rya Gishwati n’umugezi wa Nyamukongoro byari nyirabayazana w’iyangirika ryacyo,aha bateraga ibiti ku misozi y’ahahoze Gishwati hirindwa isuri harengerwa n’ibidukikije
Nk’uko Karambizi Benjamin yabidutangarije,imirimo myinshi yarakozwe mu rwego rwo kubungabunga ikiyaga cya Karago nk’umutungo kamere, hanakemurwa ahanini nyirabayanaza y’iki kibazo.
Bimwe mu by’ibanze byakozwe n’inzego z’akarere ndetse n’iz’igihugu mu kubungabunga ikiyaga cya karago,hakaba harimo kurwanya isuri no gutera ibiti. Hakaba hararwanijwe isuri ku misozi ya Rubare na Cyamabuye yo mu murenge wa Karago iterwaho ibiti. Iyi misozi ikaba yarateweho ibiti kuri ha 55, hanacukurwa imiringoti kuri iyo misozi yavagaho isuri nyinshi. Ikindi kandi ngo hakaba hazabungabungwa zigera kuri 800 ku misozi ikunze kumanukaho isuri yangiza ikiyaga kugira ngo amazi yacyo azase neza.
Habungabunzwe kandi inkengero z’umugezi wa Nyamukongoro wiroha mu kiyaga cya Karago hakaba harasinzwe 10m ku nkengero zawo ku burebure bwa km 8, uhereye aho Nyamukongoro itandukanye ku isoko,ukageza ahagana aho yisukira mu kiyaga cya Karago . Iki gikorwa kikaba cyarakozwe ku nkunga y’ikigo cy’igihugu gishinzwe kwita ku bidukikije REMA.
Ku nkunga ya Minisiteri y’umutungo kamere MINIRENA hakaba harubatswe urugomero rutangira amazi ya Karago yavagamo akangiriza abaturage. Aha igikorwa cyari kigikorwa
Mu rwego rwo kubungabunga ikiyaga cya Karago ku buryo burambye,Minisiteri y’umutungo kamere yubatse urugomero “barrage” yo gutangira amazi yasohokaga mu kiyaga cya Karago akangiza. Ubusanzwe Karago ikaba yari ifite metero zigera kuri 2 z’ubujyakuzimu, MINIRENA ikaba yarubatse urugomero rugera kuri m 4 bikaba byarongereye karago uburebure aho yageze ku bujyakuzimu bugera kuri m 6.
Kubera imirimo itandukanye yakozwe,ikiyaga cya Karago cyasubiranye amazi cyahoranye ariko hari ibindi bigomba gukorwa
Ikiyaga cya karago cyasubiranye amazi cyahoranye kubera byinshi byakozwe ariko hari n’ibindi bibazo bigihari
Kubera imirimo itandukanye yakozwe ku kiyaga cya Karago,ubu iki kiyaga cyasubiranye amazi cyahoranye ku buryo bushimishije. Ibi bikaba byarashimishije Minisitiri w’intebe Dr Pierre Damien Habumuremyi ,ubwo yagisuraga kuri uyu wa 14/09/2012. Yasabye ko cyarushaho kubungwabungwa no kwitabwaho, ubundi kikabyazwa umusaruro nko kugiteramo amafi n’ibindi.
Nyamara kandi kubera iki kiyaga cyuzuye kikibasira n’amazu y’ikigo cya Gisirikare cya Mukamira,Minisitiri w’intebe yasabye Minisiteri bireba kuzabiganiraho zigakemura iki kibazo ku buryo hazashakishwa uburyo bwo gukemura iki kibazo cy’amazu yangijwe n’iki kiyaga.
Iki kiyaga kandi kiracyarimo ibyatsi bitandukanye byacyangiza,bisabwa ko hazakorwa ibishoboka byose ngo bikumirwe ndetse kinagirirwe isuku. Ibyo bizatuma ubwo cyasubiranye amazi cyahoranye kitarakama kizanasubirana isura nziza y’amazi meza cyahoranye.


text:
Rwanda | Nyamasheke: Karambi Vision Sacco ikomeje gutera imbere.
Koperative Umurenge sacco y’umurenge wa Karambi (Karambi Vision Sacco) mu karere ka Nyamasheke ikomeje gutera imbere no guteza imbere abakiriya bayo ibaha inguzanyo ndetse inabafasha kwizigamira, dore ko nta kindi kigo cy’imari cyari kibegereye mbere y’uko imirenge sacco itangizwa. Ubwo twasuraga KVS, umuyobozi wayo Bumbari Machiavel yadutangarije ko ubu mu bantu basaga ibihumbi 13 bujuje ibyangombwa byo gukorana n’ibigo by’imari, imaze... Read More


text:
Umwana w’ingagi witwa Rwema n’undi witwa Dukore bateguye umutego bari batezwe muri Pariki y’Ibirunga mu ntangiriro z’iki Cyumweru.
Nk’uko tubikesha National Geographic, nyuma yuko hari hashize iminsi umutego w’abahigi wishe umwana w’ingagi wabanaga n’abo babiri, kuwa Kabiri izo ngagi zagendeye hamwe gushaka no gutegura imitego mu ishyamba zisanzwe zibamo .
“Ibi rwose ni ubwa mbere bibayeho kubona ingagi z’abana zikora ibintu nk’ibi, sinzi niba hari ahandi ku Isi byabaye kubona ingagi z’abana zitegura imitego. Nitwe dufite ingagi nyinshi z’ishyamba buriya nari butangare cyane iyo haza kuba hari undi muntu wabonye ibintu nk’ibi’’. Ibi ni ibivugwa na Vecellio ushinzwe guhuza gahunda ku birebana n’ingagi muri Pariki y’Ibirunga.
Ku wa Kabiri umukozi ukurikirana inyamazwa witwa Ndayambaje John yarabutswe umutego uri hafi y’ingagi mu muryango wa ‘Kuryama’ ashaka kuwegera ngo awutegure, ariko ingagi yari hafi aho yitwa Vubu irasakuza cyane, bituma Ndayambaje atahegera.
Akokanya abana babiri b’ingagi aribo Rwema (y’ingabo), na Dukore (y’ingore) zose zifite imyaka ine, zirukanka zisatira umutego.
Nk’uko Ndayambaje n’abandi bakerarugendo bari kumwe babibonaga, Rwema yasimbukiye ku ishami ry’igiti rihinnye rikoze umutego (nk’uko babigenza batega), irarivuna, mu gihe Dukore yo yegereye akantu kameze nk’akaziga inyamaswa ifatwamo iyo umutego ushibutse, maze irahategura.
Urebye umuvuduko ibyo byose byabayemo, byatumye Vecellio akeka ko atari ubwa mbere abana b’ingagi bategura imitego. Agira ati : “Zari ziyizeye cyane , zabonye ikigomba gukorwa , ziragikora, ubundi zirigendera’’.
Ingagi zo mu bwoko bwitwa ‘’Kuryama’’ zakunze gufatwa mu mitego nk’iyo, niyo mpamvu abo bana babiri b’ingagi babimenye ko hari imitego bashobora gufatwamo, akaba ariyo mpamvu bagiye bakayitegura.
Abahigi bahiga inyamaswa bashaka inyama zo kurya, bashyize ibihumbi by’imitego muri Pariki y’Ibirunga, aho ingagi z’ishyamba ziba. Iyo mitego iba igamije gufata impongo n’izindi nyamaswa, ariko rimwe na rimwe igafata ingagi.
Ingagi zikuze ziba zifite ubushobozi bwo kwikura mu mutego, ariko akenshi izikiri nto nti zibishobora.
Mu cyumweru gishize umwana w’ingagi witwa Ngwino yari yafashwe mu mutego, yaje kubonwa nyuma n’abakozi b’ikigo cya Karisoke gikururikirana ingagi, bayibonye yishwe n’ibikomere yatewe no gufatwa mu mutego. Urutugu rwayo rwari rwangiritse cyane igihe yageragezaga kwivana mu mutego, ndetse umugozi w’umutego wari winjiye cyane mu kuguru kwayo.
Nk’uko bivugwa n’umukozi ushinzwe guhuza gahunda ku birebana n’ingagi witwa Vicellio, abahigi basa nk’aho nta nyungu baba bafite ku ngagi. Ndetse n’inyamaswa nto zakagombye kuborohera kuzitwara kugurishwa barazihorera.
Abakozi b’ikigo cya Karisoke bakunze kugenda mu ishyamba bareba imitego kugirango bayitegure, mu rwego rwo kurinda ingagi ibyago byo gufatwa, dore ko Ikigega Mpuzamahanga kita ku bidukikije (IUCN) kivuga ko ingagi ziri kugabanuka ku Isi.


text:
Imiryango igera ku 1200 niyo irimo kubakirwa ubwiherere mu rwego rwo guteza imbere isuku
Mu rwego rwo guharanira isuku no gufasha imiryango yimuwe muri Gishwati kurushaho kugira isuku no kurwanya indwara ziterwa n’umwanda,ubwiherero bugera ku 1168 nibwo bumaze kubakwa mu bwiherero 1200 bwari buteganijwe nk’uko Dusenge Pierre ushinzwe ubuzima mu karere ka Nyabihu yabidutangarije.
Iki gikorwa cyo kubakira imiryango yimuwe muri Gishwati ubwiherero,kikaba cyaratangiye mu kwezi kwa 07/2011 nyuma yo kubona ko abubakiwe amazu yo kubamo mu midugudu bakeneye n’ubwiherero.
Ibyo byatumye ubwiherero bugera kuri 427 bwubakirwa imiryango yimuriwe muri Bikingi mu murenge wa Bigogwe ,bwubakwa n’umushinga w’isuku n’amazi PNEAR, kugira ngo abaturage bari bimuriwe muri uwo mudugudu wa Bikingi babone ubwiherero bakoresha mu rwego rwo kwimakaza isuku.
Ibi bikorwa byo gushakira ubwiherero imiryango yimuwe n’idafite ubushobozi bwo kwiyubakira ubwiherero,bikaba biri gukorwa mu mirenge yose uko ari 12 igize akarere ka Nyabihu, bikaba biteganijwe ko bizarangira mu kwezi kwa 06/2012 nk’uko Dusenge Pierre yakomeje abidutangariza. Ibi bikorwa bikaba byari byiyemejwe mu mihigo ,bakaba bari barihaye igihe kingana n’amezi 12 kugira ngo ibi bikorwa bibe birangiye. Kugeza ubu hakaba habura igihe gito kugira ngo ubwiherero bugera kuri 32 busigaye nabwo bube bwuzuye. Gusa mu gihe butaruzura abatabufite biyambaza ubwa bagenzi babo.
Iki gikorwa cyo kubakira ubwiherero abimuwe muri Gishwati cyakozwe na PNEAR aho yubatse ubwiherero 427 ,ubundi bukaba bwubakwa mu miganda igenda ikorwa n’abaturage hirya no hino mu mirenge igize akarere ka Nyabihu.


text:
Umunyarwandakazi Kaneza Elisabeth uba mu gihugu cy’u Budage yashinze ihuriro rihuza urubyiruko rw’ Abanyarwanda baba mu Budage, Ruanda Connection, aho kugeza ubu hari ibikorwa byinshi we na bagenzi be bamaze gukora byo guhuriza hamwe urubyiruko.
Mu Kiganiro kirambuye Kaneza Elisabeth w’imyaka 25 y’amavuko, yasobanuriye IGIHE aho igitekerezo cyo gushinga iryo huriro cyaturutse, ndetse n’uko yabashije gushyira mu bikorwa icyo gitekerezo cye.
IGIHE : Turagushimiye kuba uduhaye umwanya wo kuganira nawe, ese watwibwira kugirango abatakuzi babashe kukumenya ?
Kaneza : Nitwa Kaneza Elisabeth mba mu Budage hashize imyaka 18 ariko navukiye mu Rwanda, mfite imyaka 25, ndakora kandi ndimo ndaniga ikiciro cya gatatu cya kaminuza.
IGIHE : Uwakumva imyaka umaze mu Budage ntabwo yatekereza ko uvuga Ikinyarwanda kimeze gutya, ni irihe banga wakoresheje kugirango ukomeze uvuge Ikinyarwanda kandi neza ?
Kaneza : Ikinyarwanda navuye mu Rwanda mvuga gikeya ariko ngeze hanze nibwo nakimenye cyane kuko ababyeyi banjye bakomeje kukivuga, ariko tuniga n’Ikidage kandi dutozwa kuvuga Ikinyarwanda mu rugo.
IGIHE : Kugirango se muve mu Rwanda mujya kuba mu Budage byagenze gute ?
Kaneza : Twavuye mu Rwanda mu gihe cya Jenoside ubwo twari duhunze, ni uko twaje dutangira amashuri n’ababyeyi babona akazi, duhitamo kuba mu Budage.
IGIHE : Ubu se ujya ukurikira amakuru yo mu Rwanda ?
Kaneza : Amakuru yo mu Rwanda ndayakurikira, n’ukuntu ibihe byagiye biba byiza n’ababyeyi bagasubira mu Rwanda bakahasura natwe tukahasura. N’ubwo byamfashe igihe kinini kugirango ntinyuke gusubira mu Rwanda ariko ubu njyayo nibura rimwe mu mwaka, kandi mbona harabaye heza cyane. Njyayo bwa mbere naratunguwe kuko usanga abantu baba hanze baza mu Rwanda aribo baba bafite ikibazo kugirango baze mu gihugu, abantu mu gihugu ubona barateye imbere kandi bafungutse mu mutwe.
IGIHE : Ese nkawe nk’umuntu w’urubyiruko utekereza iki ku gihugu cyawe ? Utekereza kuba uzagaruka se, cyangwa wafashe ubwenegihugu bw’u Budage ?
Kaneza : Ntabwo nafashe ubwenegihugu, gusa numva ndi Umunyarwanda kandi ushobora kuzasubira mu Rwanda kubayo. Gusa numvaga ko igihugu cyakora uburyo bwo gutanga amahirwe ku rubyiruko kandi bakabona icyo bakoresha ubumenyi bafite ariko ibi biragenda bigerwaho kuburyo mbona hari ikizere cy’ahazaza igihugu gifite.
Uko yashinze ihuriro
IGIHE : Ni iki se uteganya mu gufasha urundi rubyiruko rutarabasha kugera mu Rwanda kumenya amakuru yarwo ?
Kaneza : Mvuye mu Rwanda natangiye kuganira n’urundi rubyiruko bambaza uko nagiye yo, kuko bari bafite ibibazo byinshi bibaza, urubyiruko rubura amakuru kubera kuba hanze igihe kinini, ibi rero byo kutabona amakuru ahagije bituma abana bato batinya kugaruka gusura igihugu cyabo.
Aho rero niho nakuye igitekerezo cyo kuba nashinga ihuriro, maze nkabasha kugeza ya makuru meza yo mu Rwanda ku bandi baba mu mahanga nkanababwira ko hari urubyiruko rurimo kubaka igihugu kandi ubu dufite igihugu kimwe, gitandukanye n’icy’ababyeyi bacu, kuko ubu hari ikindi gihugu y’abakiri bato, gikomeye, gikora, kandi cyinihuta mu iterambere kandi dufite inyungu zimwe kuko dukunda ikoranabuhanga, iterambere ndetse n’ibindi. Aho rero niho mu mutwe wanjye hajemo ijambo Connection (Umuyoboro) ntekereza guhuza urubyiruko rw’Abanyarwanda baba hanze mfata icyemezo cyo gutangira gutyo.
IGIHE : Ese iri huriro ryatangiye ryari, kuva ryatangira mumaze kugera kuki ?
Kaneza : Iri huriro ryatangiye mu mwaka wa 2011, dutangira duhuza Abanyarwanda bari i Berlin n’inshuti z’u Rwanda dukora ibirori byo kwizihiza Noheli, byabaye byiza kuko aribwo bwa mbere byari bibaye, kandi byari byiza bitangaje kuba ari urubyiruko rutangiye guhuza Abanyarwanda, ibi byaturutse mu rubyiruko rw’Abanyarwanda badaheruka mu Rwanda cyangwa se n’abandi batari bagerayo. Kugeza ubu turi batanu mu buyobozi, ariko tumaze guhuza urubyiruko rwinshi aho dukoresha cyane cyane imbuga nkoranyambaga.
Twakoze kandi n’irindi huriro ry’i Kigali kugirango n’urubyiruko ruri mu Rwanda ruduhe amakuru, dore ko hari ababaye mu mahanga bagasubira mu Rwanda, ibi byose tubikora kugirango habe amakuru atandukanye urubyiruko ruhanahana.
IGIHE : Hanyuma ubu mukora iki muri iri huriro ?
Kaneza : Tuzi ko hari urubyiruko ruri hanze rufite amatsiko yo kumenya ibiri mu Rwanda, bakibaza ngo amahirwe dufite mu Rwanda ni ayahe ? Hari Urubyiruko ruba hanze ariko rutabona icyo rwaza gukorera mu Randa dore ko n’imiryango yabo iba hanze cyangwa se batagifite abavandimwe mu gihugu. Ibyo rero nibyo bituma dukora kugirango dusobanurire urwo rubyiruko amahirwe babona n’ibyiza biri mu gihugu cyabo.
Icya mbere ariko twakoze ni ugushaka uburyo Urubyiruko rwabanza guhura kandi tukanakomera ku muco wacu, kuko dufite ababyeyi bawuzi, ndetse bakanatwigisha amateka tukagarura umuco Nyarwanda mu buzima bwacu hanze. Kuko urubyiruko usanga barakuriye hanze bakagerageza gufata umuco w’ahandi ariko sosiyeti ubamo bahora bakubwira ko utari uwaho n’iyo waba ufite ubwenegihugu bakubaza inkomoko yawe byanga bikunze.
IGIHE : Ese ubona urubyiruko rw’Abanyarwanda rukeneye iki ?
Kaneza : Kuri ubu urubyiruko icyo rukeneye ni ukurubaha amahirwe bakabona icyo bagomba gukora kandi bakabona ubushobozi, bakabona akazi, atari akazi gusa ariko ndetse bakabona n’aho babonera aho bagararariza impano zabo bakabona aho bashyirira mu ngiro ubumenyi bafite, kandi icyi mbona ibi ari iby’ingenzi cyane, gufasha urubyiruko kwifasha. Ibi biragenda bigerwaho,twafata nk’urugero rw’urubyiruko rwinshi rwarangije amashuri bagatangira guhanga imirimo cyangwa se bakaba abahanzi. Iri ni iterambere ryiza.
IGIHE : Ni iki wabwira ababyeyi barerera mu mahanga
Kaneza : Ababyeyi ni ingirakamaro nibo bafite urufunguzo rwo gutuma abana basubira mu Rwanda cyangwa se bagira ubushake bwo kuhagaruka, gusa icyo nababwira ni uko ibyo ababyeyi banyuzemo byaba byiza cyangwa bibi badakwiye kugusha abana mu mateka, niba ibyiza cyangwa ibibi dufatanyirize hamwe kubikosora ariko byegutuma abana banga iwabo kuko ibyabaye mu Rwanda byose byabaye hagati y’abantu, gusa twemere ko abana batagomba kugwa muri ayo mateka. Kuko n’iyo wakurira mu mahanga uba byanga bikunze ushaka kumenya aho ukomoka, kandi n’ababyeyi nabo bagerageza bashake amakuru y’ibibera mu gihugu cyabo.
IGIHE : Turagushimiye kuba wemeye kuganira natwe, kandi mukomeze mugire ibihe byiza.
Kaneza : Turabashimiye namwe murakoze.


text:
Ikinyuranyo cy’imyaka hagati y’umuhungu n’umukobwa gikomeje kubera bamwe inzitizi, hakaba n’abo kibera imbogamizi mu rukundo bigatuma rimwe na rimwe habaho kubeshya imyaka ku ruhande rw’umukobwa kugira ngo atabengwa.
Mu bihugu bimwe na bimwe bikiri mu nzira y’amajyambere kubona umuhungu ukundana n’umukobwa umuruta cyangwa umugabo washakanye n’umugore umuruta, abantu babibonamo amahano mu gihe mu bihugu byateye imbere umuhungu akundana n’umukobwa umuruta batabibonamo ikibazo.
Abasore basaga 50 bari mu byiciro bitandukanye baganiriye na IGIHE, icumi gusa ni bo bemeye ko bashobora gukunda umukobwa ubaruta ubukuru.
Impamvu zitangwa n’abavuga ko batakunda umukobwa ubaruta ubukuru ziratandukanye nk’uko bagiye babidutangariza.
Umusore warangije kwiga muri Kaminuza Nkuru y’u Rwanda tutari butangaze amazina nk’uko yabidusabye, ngo yakundanye n’umukobwa umurusha imyaka itatu bamaranye umwaka n’igice inshuti ze, ababyeyi n’abavandimwe be batangira kumubwira ko babona yarasaze kuko yakundanaga n’umukecuru, n’andi magambo atandukanye.
“Kubera amagambo y’abantu nanjye naje kwiyumvamo ipfunwe, hanyuma nza kumureka nta kindi dupfuye,’’ ngicyo icyemezo yafashe kubera bamwe mu bo babanaga.
Abandi bahungu bavuze ko iyo ukundanye n’umukobwa ukuruta agutegeka, cyangwa akagusuzugura ugahora wumva uri hasi ye.
Umugabo witwa Kayitankore we yatubwiye ko ku bwe umuhungu ufite urukundo nyarwo nta gikwiye kumutangira n’iyo abantu bamubwira inenge zitandukanye ku mukobwa yakunze we ntazo abona.
Kuri we ngo asanga ikibazo cy’imyumvire ari cyo gituma abahungu bamwe bagira ipfunwe ryo gukundana n’abakobwa babaruta.
Ese hari icyo bitwaye umuhungu gukundana n’umukobwa umuruta ubukuru ? Ibitekerezo by’abasomyi birakewe.


text:
Umuhanzi Platini ubwo twamubazaga ikintu akunda gukora iyo atari mubijyanye n’umuziki yadusubije ko ikintu cya mbere akunda ari laptop ye. Ngo iyo ari mu rugo ntakindi kintu kimushimisha kinamutwara umwanya uretse kuba afite machine ye.
Mu byo akunze gukora kuri machine ye harimo kureberaho filime ziba zirimo yarabitsemo, kwandikiraho ibintu bitandukanye dore ko muri iyi minsi ishize yari ari kwandika igitabo (memoire) n’ibindi. Platini yagize ati: “Ubundi iyo ndi mu rugo akenshi mba mfite machine yanjye, Mba ndiho nyikoraho utuntu dutandukanye. Nshobora kureba film, nshobora gu traita amadonner, nandika ibintu bitandukanye, nari maze iminsi noneho no muri mémoire, mémoire yari yarantwaye. Iyo ndi mu rugo umwanya munini nywumara kuri machine iyo ntari kuri machine buriya mba nicaye ndi kwiyumvira radiyo.”
tariki ya 31.8.2012 ubwo twari twabasuye aho bamaze ukwezi bimukiye mu karere ka Kicukiro mumurenge wa Kagarama, twakomeje ikiganiro tumubaza kubijyanye n’ibyo kurya akunda cyane kurusha ibindi maze adusubiza agira ati: “ Ibyo kurya byo ibyo bantekeye byose ndakubita. Kugeza ubu sindamenya ibyo mprefera kabisa, Icyo ntaheruka nicyo nshaka. Iby’ibiryo byo sindabyigaho, kuva cyera nkiri umwana bamenyereje kurya ibintu bitandukanye gusa nkagira amatsiko cyane y’icyo ntararya.”
Platini n’ubwo akunda kuririmba we na mugenzi we TMC, burya ngo yikundira cyane kureba filime. Ubwoko bwa filime akunda kureba cyane ngo ni Espion ndetse n’iz’urukundo. Yanaboneyeho kutubwira ko bakinnye muri filime Iyo menya igice cyayo cya kabiri. Twamubajije ibyo bakinnyemo (role) niba atari ibyo kurwana maze Platini adusubiza agira ati: “ Role twakinnye si action kuko ntitwigeze twiga karate nta n’ubwo action ziri mu mafilm yanjye préferés nkunda kureba. Njye burya nkunda kureba film ya espion (imitego iri politique), na film romantique kuko turakunda burya.”
Ngo barakunda burya. Gusa yatweruriye ko kumuhanzi burya gukunda bigoye kuko aba akundwa n’abantu benshi bityo bikamugora kumenya umukunda koko by’ukuri.
Muri filime “Iyo menya 2” ngo ntibakinnyemo igice kinini cyane kuko ngo bagaragaramo rimwe gusa. Bakina ari inshuti z’umukinnyi w’imena (acteur principale). Twifuje kumenya impamvu batagaragaramo cyane maze Platini adusubiza agira ati: “ Ntabwo twakinnyemo role ikomeye cyane kubera ko batwitabaje mu rwego rwa marketing. Filime yitwa iyo menya igice cyayo cya kabiri. Twebwe tuba turi abashuti bumu acteur principale. Dufitemo scene imwe ifite iminota itari mike.”
Platini kandi asanga uruhando rwa filime nyarwanda rurushijeho kwifashisha abahanzi byatuma filime nyarwanda zirushaho gutera imbere. Gusa nanone bikaba byanafasha abahanzi kubona n’akantu binjiza. Twamubajije uko abona muzika na filime n’uburyo byakuzuzanya bigatera imbere byose, maze Platini mumagambo ye agira ati: “ Byakabaye byiza bizamukiye rimwe kuko hari icyo byakongera muri popularité y’umuhanzi usibye n’ibyo byaba byiza bigiye bigira n’akantu byinjiza….”
Ngo n’ubwo bamaze kugaragara muri filime “Iyo menya 2”, ngo ntibaricara ngo babitekerezeho cyane niba bazakomeza gukina filime gusa ngo hagize uwabiyambaza ntibazuyaza gukina. Platini kandi ngo iyi ni filime ya kabiri akinnyemo nyuma ya filime yakinnye akiri I Butare yitwa “Stars in Love” bishatse kuvuga ugenekereje ngo abastars murukundo.
N’ubwo Dream Boys ari itsinda rigizwe n’abantu babiri buri gihe tukaba tubabona bari hamwe, icyo gihe ubwo twabasuraga Platini yari wenyine murugo hamwe n’umukozi naho TMC we yari yatembereye. Ubutaha tuzabagezaho ibyo TMC akunda gukora iyo atari mubijyanye na muzika.


text:
Mar 6th, 2013
Bitewe n’agaciro igiti gifite mu Rwanda,haba mu kugikoresha gitanga ibicanwa,imbaho,mu bwubatsi,mu gukora ibikoresho bitandukanye,mu kubungabunga imisozi ihanamye n’ahandi harwanwa isuri, mu gutanga umwuka mwiza n’ibindi,abaturage bahamagarirwa kukitaho no kongera ubuso giteyeho. Nk’uko umuyobozi wungirije ushinzwe ubukungu n’iterambere mu karere ka Nyabihu Mukaminani Angela yabitangaje,mu karere ka Nyabihu haracyari ubuso bw’ubutaka bwambaye ubusa budateyeho ibiti cyane [...]
Mar 5th, 2013
Igiti gifite akamaro kanini mu nzego nyinshi. Haba mu buzima, mu bukungu, mu kurengera ibidukikije n’ahandi. Igiti gitanga umwuka mwiza “Oxygen”, gitanga ibicanwa, kivamo ibikoresho bitandukanye bikoreshwa mu bwubatsi butandukanye kandi gifasha mu kurwanya isuri no kurengera ibidukikije aho bikenewe. Maniraho Alexis umuhinzi w’ishyamba wabigize umwuga mu karere ka Burera avuga ko uwamenye agaciro k’igiti [...]
Mar 5th, 2013
Nyuma y’aho baherewe amahugurwa na IFDC, bamwe mu batwikaga amakara ku buryo bwa gakondo bwangiza ibidukikije,basobanukiwe n’uburyo bushya bwo gutwika amakara ndetse basanga ari nabwo butanga amakara meza kandi amara igihe kirekire,anavuye mu biti bike ugereranije n’ibyo bakoreshaga mbere. Turatsinze,perezida wa Koperative Igiti ni ingirakamaro ikorera mu murenge wa Mukamira,avuga ko ibyiza by’uburyo bwo gukora [...]
Mar 4th, 2013
Students from Kinigi and Nyange sectors of Musanze District on Wednesday the 27th.Feb.2013 ended training about environment conservation to be able to participate in protecting the environment at a young age. According to SACOLA (Sabyinyo Community livelihood Association) that operates in both sectors, students are capable of protecting the environment in many ways. Apart from [...]
Mar 3rd, 2013
Uburyo bushya bwo gutwika amakara budahungabanya ibidukikije butumye batera imbere Abanyamuryango ba koperative “Igiti ni ingirakamaro” bavuga ko nyuma yo guhabwa ubumenyi butandukanye bwo kubona amakara ku buryo butangiza ibidukikije, bahawe na IFDC SEW bungutse byinshi. Bimwe mu byo bungutse birimo umusaruro w’ amakara wiyongereye mu bwiza, mu bwinshi ndetse no mu burambe kuburyo basanga [...]
Mar 2nd, 2013
The public has been advised against bush burning because it has negative effects on the environment and one of the greatest challenges facing humanity. Bush burning is responsible for deforestation, desertification, pollution, and climate change. Environmental degradation in turn increases the vulnerability of the societies and contributes to the scarcity of natural resources. Cases [...]
Mar 2nd, 2013
Residents of Ndengo sector in Kayonza district are making a big trench around Lake Rwakigeri in Akagera Park to stop Hippopotamus from destroying their crops as well as conserving the environment especially for people who farm on the banks of this lake. With the ongoing information that the Akagera National Park will be fenced but [...]
Mar 2nd, 2013
Abana baturuka mu mirenge ya Kinigi na Nyange y’akarere ka Musanze, kuri uyu wa gatatu tariki 27/2/2013 bashoje amahugurwa agamije kubakangurira akamaro k’ibidukikije, maze batangire kubibungabunga bakiri bato. Uretse kuba banabibungabunga, ngo abana bahura n’abantu b’ingeri zitandukanye, kuburyo ubutumwa bwiza bajyanye busakara hose mu gihe gito, nk’uko byatangajwe n’umuyobozi wa SACOLA (Sabyinyo Community livelihood Association) [...]
Feb 28th, 2013
Abaturage bo mu murenge wa Ndego mu karere ka Kayonza bari gucukura umuferege uzenguruka ikiyaga cya Rwakigeri cyo muri Parike y’Akagera, mu rwego rwo gukumira imvubu ziva muri icyo kiyaga zikabonera imyaka. Uretse kuba uwo muferege uzajya ukumira imvubu zigiye kona, ngo uzanagira akamaro kanini mu kubungabunga ibidukikije kuko uzaba ugabanya imbibe z’amasambu y’abaturage [...]
Feb 28th, 2013
Abafite amatanura mu bishanga barasabwa kuyimura kuko nta tanura ryemerewe kuba mu gishanga. Itanura rigomba kuba muri metero nibura 20 uvuye ku nkombe z’igishanga, kandi rikaba ryubatse kijyambere ku buryo rikoresha izindi ngufu zitari izikomoka ku biti, mu rwego rwo kurushaho kubungabunga ibidukikije. Mu bigomba gutwikishwa itanura ngo harimo ibishishwa by’umuceri, ibarizo cyangwa hagashakwa ubundi [...]
Copyright © 2013 Ibidikukije – Kinyarwanda, Rwanda Nature, Africa Natural Beauty, Rwanda Environment, Rwanda Forestry, Green Planet.


text:
Yaba igitoki, ubunyobwa, soya, indagara n’amashaza byose twabonye akamaro ntagereranywa buri bwoko bw’ikiribwa bufitiye umubiri w’umuntu. Muri iyi nimero y’Imvaho Nshya, turarebera hamwe gusa bumwe mu buryo bishobora gutunganywa,
Gutegura iryo funguro, ni ngombwa kubanza kwitwararika isuku y’igitoki gitonoye, ifu, inyanya, igitunguru, umunyu n’amazi. Uburyo iryo funguro ritekwa byoroheye buri wese kuko ari uguteka igitoki mu mazi akirengeye kigatogota. Gukatiramo inyanya n’igitunguru. Kureka bigatogota kugeza igihe amazi aringaniye n’igitoki. Kuminjiramo ya fu. Gucanira ku kariro gake. Gucugusa igihe amazi atangiye kugabanuka. Kunyuzamo akuko nyuma bikagaburwa bigishyushye. Igihe hari bushyirwemo amashaza, ni ukubanza gutogosa ayo mashaza, yamara kubira nk’inshuro 2, amaze gupfunyuruka ugashyiramo igitoki, nyuma hakaminjirwamo ya ma fu. Gusa uteka yirinda kuba yasukamo amazi akonje mu gihe byamukamanye kuko amashaza ahita yitonora. Kubirebana no kuvanga indagara n’igitoki, ni byiza kubanza gukaranga indagara, zigashyirwamo amazi yamara kubira uteka akabona gushyiramo igitoki, nyuma hakongerwamo ifu y’ubunyobwa bityo bakareka bigatogotana paka bihiye.
Naho ku birebana ni ukuntu bateka Igisafuriya, ni ukuvuga igitoki gitekanye n’inkoko, ni ukubanza gutegura inkoko, igitoki, inyanya, itomati ziseye, ubutunguru bw’ibijumba na piripiri. Hakurikiraho gutonora igitoki, gucamutsa amavuta, gushyiramo inkoko wakasemo ibice, kuzikaranga zigafata irange. Gushyiramo utuzi iyo inkoko ikomeye. Kuzikura mu mavuta. Gushyira ibitunguru muri ya mavuta asigaye mu nkono. Gushyiramo inyanya. Aha ni ukwibuka ko inyanya ntoya umutetsi abanza kuzivanamo ubuhwa kandi zikongerwa mu gitunguru cyamaze guhindura ibara. Gucanira gato kugeza izo nyanya zihiye. Kongeramo sositomate. Kuvangira ku kariro gake. Gushyiramo amazi ashyushye agereranije n’igitoki gitetswe uko kingana. Gucanira bikabira. Gushyiramo cya gitoki gitonoye hamwe n’umunyu. Kurambika hejuru za nyama z’inkoko. Kwibuka gutereramo ka gasenda ka piripiri. Gupfundikira no gucanira ku muriro uringaniye kugeza igihe bihiriye. Ibyo byose bitwara igihe kitari munsi y’iminota 45. Ni ngombwa kwirinda kubipfundura bitarashya. Ni na byiza kubigabura bishyushye birimo isosi nkeya.


text:
Umugore witwa Yambabaje Gloriose ukomoka mu Karere ka Burera ho mu Murenge wa Kirambo atangaza ko amahugurwa yahawe na BDC yamugiriye akamaro yihangira akazi atera imbere none ageze ku rwego rwo guha akazi abantu bageze kuri 10. Yambabaje Gloriose yabyaje umusaruro amahugurwa ya BDC. Uyu mubyeyi w’abana 12 avuga ko yatangiriye ku buhinzi n’ubucuruzi buciriritse, [...]
Gakenke: CNF women to recover the Rwf7m debts of women
The women representatives in the National Women Council in the sectors of Gakenke district vow to do all it takes to get the money worth R6.7 million in debts. This money was given to women be individuals or associations by Women funds. Some of the People who are going to participate in the exercise This [...]
Gakenke: Koperative “Ihangane” ifasha abanyamuryango gukemura ibibazo byo murugo
Abanyamuryango ba Koperative “Ihangane” baboha ibiseke n’amaparato. Abanyamuryango ba Koperative “Ihangane” ikorera mu Murenge wa Ruli, Akarere ka Gakenke bavuga ko koperative yabo ibafasha gukora ku ifaranga bagakemura ibibazo byo mu ngo zabo bya buri munsi. Abanyamuryango b’iyo koperative baboha uduseke, uduparato n’amakarita positari mu birere n’ishinge. Iyo mitako yose bayohereza muri Amerika kuko bafite [...]
Gakenke: Job creation is determination not big capital
Jacqueline Niyigena, a 20 years old sweater knitter in Gakenke district has advised youth to create jobs since it doesn’t require big capital. Niyigena who knits close to six sweaters a day using a modern machine earns 2500 as profit every day excluding the expenses. She confirms that job creation is all about determination as [...]
Kivuruga: Abagore banga kuvugana n’itangamakuru batinya abagabo babo
Bamwe mu bagore bo mu Murenge wa Kivuruga, Akarere ka Gakenke twaganiriye batubwiye ko batinya kuvugana n’itangazamakuru kuko abagabo babo babumvise mu itangazamakuru babamerera nabi. kuri uyu wa Gatatu tariki 13/06/2013, Ubwo twabegeraga n’agafatamajwi (recorder) mu ntoki ngo bagire icyo badutangariza, abagore bari bategereje kubetesha (gushesha) ibigori bahunze umunyamakuru, banga kuvugana n’itangazamakuru. Babajijwe impamvu, bavuga [...]


text:
Urubyiruko rugera kuri 40 rwatangiye urugerero, mu murenge wa Kigabiro, Akarere ka Rwamagana, ruri kubaka amacumbi y’abarimu, agizwe n’ibyumba umunani n’ubwiherero bune.
Ubwo Minisitiri w’Intebe, Dr. Pierre Damien Habumuremyi, yasuraga uru rubyiruko, agashyira ibuye ry’ifatizo ahubakwa ibyumba by’amacumbi y’abarimu, urubyiruko ruri kubyubaka rwaturutse mu tugari twa Cyanya, Bwiza, Sovu na Sibagire rwatangaje ko rukora ibi bikorwa rubyishimiye kuko biri mubyo bahize basoza itorero umwaka ushize.
Kayitesi Clementine, umunyeshuri twasanze ari mu gikorwa cyo guhereza umucanga abafundi, yadutangarije ko ibikorwa barimo ari ibyo kwiyubakira igihugu, umuntu akora nta gihembo icyo aricyo cyose.
Amwe mu magambo yakoreshwaga n’urubyiruko ruri ku rugerero rwagiraga ruti “ Ku rugerero nta kujenjeka, tugire ubukire tubugereho vuba twihuse”.
Umukuru w’itorero ry’Igihugu, Rucagu Boniface, yasabye urubyiruko gukorana bishimye akazi barimo ko kubaka igihugu cyababyaye.
Urubyiruko 40 ruri ku rugerero kuri site ya Rwamagana A, ku kigo cy’amashuri cya Espoir rufite gahunda yo kurangiza kubaka ibyo byuma by’amashuri bikarangira.


text:
Umuhanzi mpuzamahanga w’Umunyarwanda Alpha Rwirangira yavutse tariki 25 Gicurasi 1986, avukira mu gace kitwa Gata mu mujyi wa Mwanza mu gihugu cya Tanzania. Ni mwene Joseph Bizimana w’Umunyarwanda na Zouliette Ibrahim w’Umutanzaniyakazi.
Alpha ni umwana w’imfura mu muryango w’abana 5, yakuze ari umwana ukubagana cyane n’ubwo ngo nta kintu na kimwe mu byo yakoze akiri muto yicuza, ariko nanone kuko ngo ibyo yakoze ari byinshi ntiyashobora guhitamo kimwe cyamushimishije kuruta ibindi.
Amashuri yize
Alpha yaranzwe no kugenda yimurirwa ku bigo bitandukanye byo mu karere ariko cyane cyane akiri mu mashuri y’incuke n’abanza.
Avuga ko yatangiriye amashuri y’incuke mu gihugu cya Tanzaniya, atangirira amashuri abanza ku kigo cya Mwenge Primary School, nyuma ajya Uhuru Primary School byo mu gihugu... soma ibindi


text:
Amateka y' umuhanzi Riderman
- Details
- Category: Udushya
- Published on Monday, 12 August 2013 15:15
- Written by Super User
- Hits: 550
Umuhanzi Riderman amazina ye nyakuri yitwa Gatsinzi Emery akaba yaravutse tariki ya 10 Werurwe 1986, akaba yaravukiye i Burundi mu mugi wa Bujumbura akaba ariwe imfura iwabo mu bana 5, abakobwa 2 n' abahungu 3.
Gatsinzi Emery uzwi kw' izina rya Riderman
Amashuri abanza yayize kuri Ecole primaire Kabusunzu maze ayisumbuye ayiga muri Groupe Scolaire St Andre aho yakuye impamyabumenyi muri sciences humaines, amashuri ya kaminuza yayakomereje muri Universite Libre de Kigali mu bijyanye n’ubukungu n’icunga mutungo kugeza 2008 aho yerekeje Rwanda Tourism University College mu ishami ry’ubukerarugendo n’icunga mutungo.
Ese mu bwana bwa Riderma byari bimeze bite ?
Mu mabyiruka ye, Riderman yakundaga gukina umupira w’amaguru gusa ngo yakundaga i radiyo bitangaje ku buryo bayimukubitiraga kubera guhora ayikinisha. Nubwo yakundaga muzika ngo ntabwo yumvagako azavamo umuririmbyi ahubwo inzozi ze zari kuzandika igitabo. Yatangiye kwandika imivugo ageze mu mashuri yisumbuye maze akumva indirimbo yibanda cyane ku magambo azigize ;mu kumva indirimbo z’ umuhanzi 2PAC niho yakuye igitekerezo cyo gukoresha imivugo yahimbaga agatangira kuyiririmba.
Mu kwezi kwa Gicurasi 2006 nibwo yatangiye kuririmba yinjiye mwi itinda rya UTP soldiers yari igizwe n’inshuti ze arizo NEG J The General na MIM, yakoranye indirimbo umunani na UTP maze asohora indirimbo ku giti cye ya mbere muri 2007 yise ‘Turi muri Party ; gusa ntiyatinze muri iyi groupe kuko yaje kuyivamo maze atangira gukora injyana ya RAP ku giti cye.
Nyuma yo kuva mwi itsinda rya UTP soldiers ya komeje gukora cyane ari nako akomeza ku genda amenyekana mugihugu cyose, tariki 29 Ugushyingo 2008 nibwo yashyize hanze album ye ya mbere yise "Rutenderi", yakomeje gukora cyane kugezaho tariki ya 04 Ukuboza yashyize hanze album ye ya 2 yise "Impinduramatwara".
Ibihembo Riderman yagiye yegukana
Umwaka wa 2008 ya ba Best Rapper of the year muri Salax Award
Umwaka wa 2011 yahawe igihembo cya Best album of the year muri salax award
Umwaka wa 2013 tariki ya 10/08 nibwo yegukanye igihembo cya Primus Guma Guma Super Star 3
Riderman yegukana irushanwa rya PGGSS3
Mu buzima busanzwe Riderman akaba ari ingaragu akaba abana na babyeyi be bombi i Nyamirambo aho bita Kamenge akaba afite umukunzi witwa Umumararungu Asna Erra ba kaba bashobora no kuza rushinga.
Umumararungu Asna Erra Umukunzi wa Riderman


text:
Ku wa gatandatu tariki 02 Gashyantare 2013 abanyarwanda batuye mu karere ka JYLLAND-FYN mu gihugu cya Danemark barahuye mu gutangirana umwaka mushya. Habaye ubusabane no guha urugero rwiza abakiri bato mu rwego rwo kubungabunga umuco nyarwanda bifuza gusagasira aho batuye mu mahanga no kwihesha agaciro.
Jackeline HANSEN Perezida wa Diasipora nyarwanda yo mu karere ka JYLLAND-FYN muri Danemark yagize ati « Abanyarwanda aho tuva tukagera tugomba kwihesha agaciro, haba mu bikorwa no mu mico yacu ya buri munsi. Gushyigikira umuco wacu, guhura tukungurana ibitekerezo, mu by’ukuri ni ukwifasha no kwerekana ko Abanyarwanda dufite agaciro koko."
Uwo munsi habaye ibikorwa binyuranye bituma abantu basabana birimo Tombola, kwerekana no kugurisha ibihangano byo mu Rwanda (uduseke, inkongoro, imyenda, ….), Imbyino za kinyarwanda z’itorero “Amariza” rigizwe n’urubyiruko rutuye JYLLAND-FYN. Umuhanzi Kitoko Bibarwa na we wari witabiriye uyu munsi yashimishije cyane abari baje ari benshi kwizihiza ubwo busabane.
Abanyarwanda ndetse n’inshuti zabo batuye Danemark bishimiye icyo gikorwa cyo kubahuza, kuko bwari ubwa mbere bikozwe muri Diyasipora yabo basaba ko byahoraho.
Jackeline HANSEN ashishikariza Abanyarwanda gushyira hamwe, gukunda igihugu cyabo no kubana neza n’ababakiriye mu rwego rwo kwerekana umuco mwiza usanzwe ubaranga.
Amafoto yafashwe na Peter Eilertsen


text:
...Ibyo ni byo byiza byemerwa imbere y’Imana Umukiza wacu, ishaka ko abantu bose bakizwa bakamenya ukuri (1 Timoteyo2:1-4). Icyo Imana ishaka ni uko abantu bose bakizwa maze bakamenya ukuri (epignosis: mu Kigereki). Impamvu yazaniye abantu bose agakiza ntabwo ari ukugira gusa ngo bakakire maze bacike urubanza rw’iteka ahubwo ni no kugira ngo baze no mu bumenyi bw’ubusabane, ubusabane cyangwa ubumwe n’ukuri. Icyo gihe ni bwo utangira kubaho. Urugero, 1Petero 1:23 hagira hati, “Kuko mwabyawe ubwa kabiri mutabyawe n’imbuto ibora, ahubwo mwabyawe n’imbuto itabora, mubiheshejwe n’ijambo ry’Imana rizima rihoraho”. Ibi bivuze ko wabyawe n’Ijambo; uri Ijambo mu mubiri! Ubuzima bwawe nk’Umukristo ni ukwigaragaza kw’Ijambo. Imana ishaka ko ugera ku bumenyi bw’uku kuri. Abaroma 8:28 hagira hati, “Kandi tuzi yuko ku bakunda Imana byose bifataniriza hamwe kubazanira ibyiza...” Ibi bivuze ko udashobora guhomba cyangwa ngo utsindwe mu buzima; isi yose ni iyawe; ufatanya n’ubwoko bw’Imana. Nta gutsindwa cyangwa ubukene ugira iyo usobanukiwe iri hishurirwa. Uku ni ukuri kw’ibanze tubonera mu Ijambo; kwakire ukwemere, maze urebe uko ubuzima bwawe buhinduka umugezi w’ibitangaza. Bibiliya ivuga ku bantu “...Bahora biga ariko ntabwo babasha kugira ubwo bamenya ukuri” (2 Timoteyo 3:7). Aba ni abantu banga kwiyegurira ubumenyi bw’ukuri ku bw’umurage wabo n’abo bari bo muri Kristo Yesu. Ikibabaho rero, bahora bazenguruka ntibigere bava aho bari, ntibatera imbere. Ukeneye kugera ku bumenyi cyangwa se ubumwe n’ukuri ku ntsinzi yawe, kunesha, ubutunzi n’ubuzima bw’ubwiza ufite muri Kristo Yesu. Ukeneye kugera ku bumenyi bw’ukuri yuko uri mu rwego rw’Imana. Isengesho Data mwiza, ndagushimiye ko wampaye umwuka w’ubwenge no guhishurirwa mu kukumenya. Wanyigishije iby’ubumenyi bwihariye bunshoboza gukorera mu gushaka kwawe gutunganye rwose, none n’iteka ryose, mu Izina rya Yesu. Amen. Gucengera Ijambo Filemoni 1:6
...Ibyo ni byo byiza byemerwa imbere y’Imana Umukiza wacu, ishaka ko abantu bose bakizwa bakamenya ukuri (1 Timoteyo2:1-4).
Icyo Imana ishaka ni uko abantu bose bakizwa maze bakamenya ukuri (epignosis: mu Kigereki). Impamvu yazaniye abantu bose agakiza ntabwo ari ukugira gusa ngo bakakire maze bacike urubanza rw’iteka ahubwo ni no kugira ngo baze no mu bumenyi bw’ubusabane, ubusabane cyangwa ubumwe n’ukuri. Icyo gihe ni bwo utangira kubaho.
Urugero, 1Petero 1:23 hagira hati, “Kuko mwabyawe ubwa kabiri mutabyawe n’imbuto ibora, ahubwo mwabyawe n’imbuto itabora, mubiheshejwe n’ijambo ry’Imana rizima rihoraho”. Ibi bivuze ko wabyawe n’Ijambo; uri Ijambo mu mubiri! Ubuzima bwawe nk’Umukristo ni ukwigaragaza kw’Ijambo. Imana ishaka ko ugera ku bumenyi bw’uku kuri.
Abaroma 8:28 hagira hati, “Kandi tuzi yuko ku bakunda Imana byose bifataniriza hamwe kubazanira ibyiza...” Ibi bivuze ko udashobora guhomba cyangwa ngo utsindwe mu buzima; isi yose ni iyawe; ufatanya n’ubwoko bw’Imana. Nta gutsindwa cyangwa ubukene ugira iyo usobanukiwe iri hishurirwa. Uku ni ukuri kw’ibanze tubonera mu Ijambo; kwakire ukwemere, maze urebe uko ubuzima bwawe buhinduka umugezi w’ibitangaza.
Bibiliya ivuga ku bantu “...Bahora biga ariko ntabwo babasha kugira ubwo bamenya ukuri” (2 Timoteyo 3:7). Aba ni abantu banga kwiyegurira ubumenyi bw’ukuri ku bw’umurage wabo n’abo bari bo muri Kristo Yesu. Ikibabaho rero, bahora bazenguruka ntibigere bava aho bari, ntibatera imbere. Ukeneye kugera ku bumenyi cyangwa se ubumwe n’ukuri ku ntsinzi yawe, kunesha, ubutunzi n’ubuzima bw’ubwiza ufite muri Kristo Yesu. Ukeneye kugera ku bumenyi bw’ukuri yuko uri mu rwego rw’Imana.
Isengesho Data mwiza, ndagushimiye ko wampaye umwuka w’ubwenge no guhishurirwa mu kukumenya. Wanyigishije iby’ubumenyi bwihariye bunshoboza gukorera mu gushaka kwawe gutunganye rwose, none n’iteka ryose, mu Izina rya Yesu. Amen.
Gucengera Ijambo
Filemoni 1:6Abefeso 1:18


text:
Kubura ibitotsi (insomnia) bishobora guterwa n’ibintu bitandukanye birimo ibibazo umuntu aba afite ku giti cye cyangwa indwara ubwayo iterwa n’ibura ry’icyitwa ‘sérotonine’ mu mubiri, ariko kandi hari uburyo bwinshi bwo kuyirinda.
Amakuru atangwa n’ibitangazamakuru binyuranye byo kuri ‘internet’ avuga ko ubushakashatsi bwagaragaje ko umuntu wese urengeje imyaka 75 aba afite ibyago byinshi byo kwandura insomnia, ariko ngo n’abantu bari munsi yayo bashobora kuyirwara.
Ubu bushashatsi bwagaragaje ko umuntu umwe kuri batatu aba afite iki kibazo cyo kubura ibitotsi.
Kubura ibitotsi biterwa no gutekereza cyane, kutagira ukuba hafi no kugira ibibazo umuntu ntabone uwo abibwira kandi ntabone umufasha kubikemura.
Mu rwego rwo kwirinda iyi ndwara, umuntu aba agomba kuryama buri gihe ku isaha runaka yiyemeje akirinda kuyihindagura. Agomba kandi kwirinda kugira ibiganiro igihe ageze mu buriri, akirinda kureba televiziyo igihe ageze mu gitanda, akirinda kumva radiyo no kwibaza ku byo yakoze cyangwa se ibyo ateganya kuzakora bucyeye.
Umuntu agomba kwirinda kumara amasaha ageze kuri atandatu ya nijoro atararyama.
Usibye ibyo kwirinda no kuzirikana, hari n’uburyo bwo kwirinda ‘insomnia’ binyuze mu mirire. Muri ubu buryo umuntu agirwa inama yo kurya imboga n’imbuto, n’ibindi bibonekamo umunyu ngugu wa ‘Fer’, vitamini B6 na C.
Ibi bifasha kugabanya ibibazo bikomoka ku kubura kwa ‘serotonine’, kuko kubura kwayo ari byo bitera kubura ibitotsi.
Inama zatanzwe iyo zishyizwe mu bikorwa ariko bikanga, umuntu aba agomba kwihutira kujya kwa muganga hakarebwa ubundi buryo.


text:
IBYABAYE CADILLAC BISHOBORA NO KUBA AHANDI ICYO NAVUGA NI UKWIHANGANISHA UWARIWE WESE WAHUNGABANIJWE N'ICYO KIBAZO.
pole sana cobra, Imana irasubiza naho abasuka ibigambo bihorere kuko cadillac abana bacu bahidagaduriraga bakanezerwa
pole sana cobra, Imana irasubiza naho abasuka ibigambo bihorere kuko cadillac abana bacu bahidagaduriraga bakanezerwa
nukuri mwihangane abagize ibibyago birababaje.hahiye kubera ko araho babyinira ninsengero hari ubwo zijya zisenyuka kandi ariz' Imana, namazu yabantu arashya, ibyo nibyago nkuko byaba kuri buri muntu wese .umuntu ntakagire ibyago ngo aho kumwihanganisha ngo mumwongerere umubabaro.kandi buri muntu kur'iyisi ashaka business yumva akunze kandi imwinjiriza amafaranga,sukuvuga ngo business zaba kwisi zose zahesha Imana icyubahiro hari nabandi bafite ububari hirya nohino. kandi turi kwisi ibyo mujye mubyibuka ntago turajya mwijuru. rero kuba akora kariya kazi ntakibi kirimo. ahubwo nkurikije nibyo abantu bamwe bagiye bandika hari abantu bagira amashyari .
mubyukuri iki nicyo gihe cyo gusubiza amaso inyuma.tukagana insengero kuko ibi nibihe byanyuma.tugerageze dushake impamba ibyavuze byose byarashohoje.twibibemo imbuto nziza,twiryoherwa nibyisi kuko ntawabivukanye kandi ntanuzabijyana.
Ariko aba contre succès baba benshi kweli ! umuntu agize ibyago namwe ngo Imana ishimwe ! Pole sana Cobra Imana izaguha ibindi ! Ese abo bavuga ngo ni munzu ya shitani ngo nahandi nkaho hazashye, ninde wababwiye ko muri night club ababa barimo bose baba bajyanywe no gukora amabi ? yego hari ababa barimo aricyo cyabajyanye nabandi baba bajyanywe no ku enjoyinga kubera bikundira umuziki ! ubwose mushaka kumbwirako ntabagabo baba barimo bajyanyemo n'abagore babo basezeranye ? ubwose mwavugako baba ari indaya ? mujye mugira imyumvire y'abantu bize batekereza ! ahantu hose haboneka abakora amabi, munsengero, mukazi, mumabar..., byose biterwa n'umutima wumuntu. So, mureke palapala, cobra mumuvaneho iyo diarhée y'ibigambo muri guhuragura ! buri wese na swing ze, nikimushimisha, nkubu nshimishwa na music, na night club nzijyamo na my husband, kubera umuntu aba yahereye 1-5 ari mu kazi, il faut k vendredi ou samedi asohoka akaruhura mumutwe, waba ukunda music ukayijyamo, cg se nahandi wumvako hari bukuruhure mu mutwe, kandi ibyo ntibivugako dimanche utajya gusenga, naho ujyayo. Ibigambo bike rero, ahubwo Imana ishimwe ko ntamuntu wagiriyemo ikibazo, kdi pole sanaaaaa Cobra, uzubaka akandi kabyiniro ! kandi mumenyeko muri ikigihe huzuye abavugabutumwa benshi cyane bimitwe baba bashaka amaramuko,
Yego ntibyoroshye, abahakana nibashake batekereze gusa bamenyeko biriya ari ibihano bya Nyagasani.
Kuvuga koCadillac yahiye si igitangaza kuko bishobora kuba ari ibyago cyangwa byakozwe k'ubushake. Ibyo inzego zibishinzwe zizakore akazi kazo kuko amarira y'ababyeyi ndetse n'abavandimwe bakomeje kuririra abana babon'abavandimwe batikiriye aho ntagira ukoangana. Ibi byabaye rero ku isaha ya saa munani z’ijoro irengaho iminota mike yo ku wa Gatatandatu tariki ya 17 Ugushingo, mukabyiniro kazwi muri Kigali, Cadillac VIP kibasiwe n’inkongi y’umuriro benshi baravuga byinshi bakanavuga aya Ndongo.
Twakwihanganisha izo mpfura zibyarwa n'izindi kwihangana ariko bagakomeza guharanira ko umuco wazo utayoyoka nk'iyi nzu. Ariko bajye bibuka ko badashobora guhangana n'ibyo batazi ko ahubwo bazajya bategura urwo rubyiruko kwinjira muri iyo mico basobanukiwe icyo bagiye gukora kuko nihobazavana agaciro cy'ibyabo. Turihanganisha kandi Eugène nk'umushoramari washoye amafaranga ye none akaba agiye gutegereza ngo azarihwe n'ikigo cy'ubwishingizi. Dukomeze kwihangana twihanganirana.
Ntarugera François
deeply sad to hear this sad news !!! Christians saying Amen, are you really showing an example to those who wants to be saved, check yourself !!!! why should you be happy ? Cobra sorry and may God give you a better resto and a nice Vip lounge again !!! Like G W Bush said we will build better. we are with you !!!!
Cadillac yari ifite vip nziza na resto nziza kweli, Cobra yagerageje gukorera igihugu muri tourisme kandi yagerageje gu satisfaisa aba client biwe !!! ahubwo nkuyu mu journaliste azana ibihuha nkibi en tt cas akurikiranwe !!! ese y'aba yarababonye abo bavugabutumwa ??? Cobra turindiriye ikindi kintu ukora kugira ucecekeshe aba contre succes !!!!
Je viens d'apprendre ca maintenant, O mon Dieu. c'est vraiment triste de voir ca. le restaurent Mama Africa etait un tres beau resto et le Vip tres beau deco avec les normes d'une boite de VIP bon Merci Dieu que l'autre boite n'est pas brule et les jeux des enfant aussi. Sha COBRA tukuri nyuma 100%, et on sais bien k Dieu va te redonner bcp d'otr choz. desesper pas ibyiza birimbere. Lakini sasa les chretiens d'ici viennent de me tuer, que celui qui croit etre debout prenne garde !!! comment se rejouir de ca !! Mungu abasayidiye vraiment.
nta na kimwe ntekereza kuri Cardillac KUKO biriya ni ibisanzwe niba nta nuwapfuye nta kibazo, ahubwo ikibazo mfite narose Kigali yose ishya irakongoka !!!.........NINDE UZAYIZIMYA USIBYE IMANA ? nibwo bwoba mfite kututa ibindi njyewe RUTURA. ABAVUGA NIMUVUGE NTIMURABONA...
Ariko benedata mbere yabyose tubanze twisuzume mugenzi wacu agize ibyago ngo bamwe bagahimbaza ngo amen ese mwera ko buri kintu kibaho ku bwimpamvu tutazi bamwe muritwe twigirabeza inyuma ariko imbere turi babi kuvugango yazize ibyaha nta ho bihuriye twirinde guca imanza kuko Imana niyo mucamanza wu kuri.naho ubundi ibiturimo byacitse tukajyana na byo nta cyo bi tu mariye ahobwo buriwese ni yisuzume umuntu avuge ati njye mpagazahe.kuko mutubari siho haberti byaha no munsengero bibamo.kandi no kwishima ku byago bya mugenzi wawe na byo ndumva ntyarukundo rurimo cg ubutungane.murakoze dusabe Imana itugenderere kuko ariyo izi byose kandi IDAKORA nkatwe.uhagaze yirinde atagwa.murakoze.
Imana ishimwe kuba abkozi bayo bakoze umurimo wabo neza uko bari bawutumwe gusa abantu bamenye ko Imana iriho kandi ikunda abayo kdi ikanga ibyaha abrokotse bajye gushimira Imana Thnx.
ariko hagati aho ibi byakagombye gufungura amaso yacu bikatwereka yuko U rwanda ruriho rujya imbere heza kandi tutakagombye kwibasira no guha imbaraga ahantu nkaha. dukomeze tujye imbere, ibindi byose bidatuma igihugu cyacu gitera imbere ngo kigaburire abagore n'abana bo mu byaro, ntitubitindeho kuko ari nta mwanya wabyo na gato tubifitiye !!
Imana ikomeze irinde Urwanda rwacu, kandi ibindi byose bituyobya tubyirinde, turebe imbere heza gusa !
Inzu utagendamo ntushobora gusobanukirwa n'ikiyir'imbere.
Abavugabutumwa nk'uko mubyivugira, bashyiriweho kuburira abantu ngo bave mu nzira bagendere mu mucyo gusa. Niba badutse bakabwir'abantu ibyenda kubaho ngo babihuge, abantu bakabikerensa, amaze hanyuma kandi bigasohora, b'abavugabutumwa ntibaba bafite icyaha kuko baburiy'abantu bakabihinyura, nyuma bakagorwa.
Abafit'amatsiko yo kumenya iryo banga bakoresha abavugabutumwa, bazabegere bababaze impamvu bamenya ibizaba hanyuma..
Il n'en est pas question que ce genre de maison continue à tuer nos enfants.
La noblesse Rwandaise a plus de valeur que l'argent sale.
Pourquoi on doit tjrs faire autant de bruits pour faire comprendre que ses maisons ne font rien d'autre que entrainer les Rwandais ds une plus profonde fossé.
Nous voulons à tout prix garder notre culture de noblesse, qui nous a pendant des ciècles.
Abavuga ngo : twe gushinyagurira uwashinze Cadullac iyo kuko yahombye amafranga n'umushinga.. twe se twahahombeye abana bangana ngano ki...
Tur'abana b'Imfura twabyawe nazo kandi twanga urunuka imico y'abanyamahanga izanwa mu bana bacu kudusuzuguza. Twe tuba mu bihugu byitwa ko byatey'imbere twabonye neza ko bayobye ahubwo aho guter'imbere.
Izo nzu leta izice n'ahandi hose urubyiruko rurumbira hacibweho....
BB cool !!! tu ne manges pas dans les restaurents ? peux tu me montrer qu a deja ete tue ?? c'est vraiment pas gentil de dire ces genre de mots. Pole Ndungu. Imana ikubakire ibindi...
18.11.2012 saa 16:06
really ?????
BB Cool ihangane rwose kubona abana bakongokera ahantu nawe wemera ko hadakwiye akababaro kawe karumvikana. Ariko jya umenya neza ko kurwanya ikintu ugomba kuba ukizineza. Mercide votre réaction . C'est une lesson pour moi.Je ne cache pas mon nom, je suis :
Ntarugera François
19.11.2012 saa 00:41
Ntarugera François
abo abvugabutumwa imana ibongerere amavuta nimba bagiyeyo koko bakaburira abantu, nyirayo yihangane ariko buriya nibyaha bihabera byatumye ishya sodomo na gomora ncyo hazize.
ariko namwe murasetsa ye ko ntawaburiye abaturage nako abakristo bari mu rusengero rwo mu gasata se rukarinda kubagwira, iyi ni impanuka kandi ntaho ihuriye n' ibibera muri Cadillac, Imana ubwayo yivugiye ko igusha umuriro ku babi n' abeza so murekere aho gushyanuka ngo aha ni ibihano by' Imana, isaha ntago iragera
18.11.2012 saa 07:08
kiki
ariko namwe murasetsa ye ko ntawaburiye abaturage nako abakristo bari mu rusengero rwo mu gasata se rukarinda kubagwira, iyi ni impanuka kandi ntaho ihuriye n' ibibera muri Cadillac, Imana ubwayo yivugiye ko igusha umuriro ku babi n' abeza so murekere aho gushyanuka ngo aha ni ibihano by' Imana, isaha ntago iragera
18.11.2012 saa 07:10
kiki
Ahubwo yari yaratinze gushya kuko ngo ibyaba biberayo biteye isoni n'agahinda kandi ntibihesha Imana Icyubahiro. Nizere ko abarokotse uwo muriro babasha no kuva ibuzimu bakajya ibuntu
God bless Rwanda
Ubu se uvuze iki ? Wowe se ibyo ukora ni byiza cyane ?? Ujya ubanza witokore ubundi ubone kurohagura ibigambo !!!!
17.11.2012 saa 18:32
Munezero